qundao/data-zh-poetry huggingface dataset:
雨中花慢（次宇文吏部赠黄如圭韵）
作者：李石
朝代：宋
体裁：词

潋滟云霞，空濛雾雨，长堤柳色如茵。问西湖何似，粉面初匀。尽道软红香土，东华风月俱新。旧游如梦，尘缘未断，几度逢春。蓬莱阁上，风流二老，相携把酒论文。最好是、四娘桃李，约近东邻。别后使君须鬓，十分白了三分。是人笑道，醉中文字，更要红裙。
雪
作者：李石
朝代：宋

羡他雪色一般同，点缀苍苍滓太空。白比虾蟆终蚀月，轻如蝴蝶乱随风。不容著迹无人处，漫借馀光似我穷。翠竹疏梅成佛地，未嫌冻立此山中。大地纤毫色色空，寥天望极一鸿濛。夜凝冷浸梅魂月，朝拂轻回缟带风。身世密移尘境外，乾坤收入玉壶中。虚堂瑞草琼林合，压尽蓬莱第一峰。
雪·其一
作者：李石
朝代：宋

羡他雪色一般同，点缀苍苍滓太空。
白比虾蟆终蚀月，轻如蝴蝶乱随风。
不容着迹无人处，漫借余光似我穷。
翠竹疎梅成佛地，未嫌冻立此山中。
雪·其一
作者：李石
朝代：宋

羡他雪色一般同，点缀苍苍滓太空。白比虾蟆终蚀月，轻如蝴蝶乱随风。不容著迹无人处，漫借馀光似我穷。翠竹疏梅成佛地，未嫌冻立此山中。
雪·其一
作者：李石
朝代：宋

羨他雪色一般同，點綴蒼蒼滓太空。
白比蝦蟆終蝕月，輕如蝴蝶亂隨風。
不容著跡無人處，漫借餘光似我窮。
翠竹疎梅成佛地，未嫌凍立此山中。
雪·其二
作者：李石
朝代：宋

大地纖毫色色空，寥天望極一鴻濛。
夜凝冷浸梅魂月，朝拂輕回縞带風。
身世密移塵境外，乾坤收入玉壺中。
虛堂瑞草瓊林合，壓盡蓬萊第一峰。
雪·其二
作者：李石
朝代：宋

大地纤毫色色空，寥天望极一鸿濛。夜凝冷浸梅魂月，朝拂轻回缟带风。身世密移尘境外，乾坤收入玉壶中。虚堂瑞草琼林合，压尽蓬莱第一峰。
雪·其二
作者：李石
朝代：宋

大地纤毫色色空，寥天望极一鸿蒙。
夜凝冷浸梅魂月，朝拂轻回缟带风。
身世密移尘境外，干坤收入玉壶中。
虚堂瑞草琼林合，压尽蓬莱第一峰。
雪二首
作者：李石
朝代：宋

客宦成分戍，人谁笑牧蛮。三碉横塞外，两涧拆云间。鸟与花争树，春随雪入山。功名成索寞，何以慰亲颜。岁事频年恶，心知一饱难。只愁无此雪，得句不言寒。酒薄何妨圣，梅清合进官。老兵怜我意，赤脚唱平安。
雪二首·其一
作者：李石
朝代：宋

客宦成分戍，人誰笑牧蠻。
三碉橫塞外，兩澗拆雲間。
鳥與花爭樹，春隨雪入山。
功名成索寞，何以慰親顔。
雪二首·其一
作者：李石
朝代：宋
体裁：五言律诗

客宦成分戍，人谁笑牧蛮。三碉横塞外，两涧拆云间。鸟与花争树，春随雪入山。功名成索寞，何以慰亲颜。
雪二首·其二
作者：李石
朝代：宋
体裁：五言律诗

岁事频年恶，心知一饱难。只愁无此雪，得句不言寒。酒薄何妨圣，梅清合进官。老兵怜我意，赤脚唱平安。
雪二首·其二
作者：李石
朝代：宋

歲事頻年惡，心知一飽難。
只愁無此雪，得句不言寒。
酒薄何妨聖，梅清合進官。
老兵憐我意，赤脚唱平安。
頌古塔祖勝二首·其一
作者：李石
朝代：宋

蘆花岸下蓼灘頭，上得鈎時便上鈎。
一曲漁歌川棹撥，五湖烟水月輪秋。
頌古塔祖勝二首·其二
作者：李石
朝代：宋

天津橋上弄猢猻，女子從來不出門。
却被罔明穿鼻孔，鬢邊香撼玉梅魂。
題三昧泉
作者：李石
朝代：宋

乳崖霜雪根，金地白蓮蘂。
泉上碧眼師，秋月照清泚。
玉籨開明鏡，肝膽兩寃鬼。
若爲人面創，如以佛手洗。
遂解七國仇，化爲三昧水。
我來愧塵纓，與世無愧喜。
平生一瓢心，屬饜豈爲己。
定知蜀山龍，雲雨高卧裏。
微絲出游戲，僧飯冰入齒。
灌溉丹穴深，窈窕滄海底。
人怨旱火焦，雷公費鞭箠。
請師拄杖頭，攪山喚龍起。
題師永錫知縣畫老竹枯木二首·其一
作者：李石
朝代：宋

霜雪倚巖樹，霧雲秋水槎。
且須高著眼，上有曇鉢花。
題師永錫知縣畫老竹枯木二首·其二
作者：李石
朝代：宋

水墨三十年，一枝更一節。
工夫不爭多，儘立庭下雪。
題捫參亭
作者：李石
朝代：宋

林盤谷轉走縈紆，兩腋乘風上太虛。
塵世似將玄圃隔，仙宮元在赤城居。
著鞭欲跨鸞凰去，舐鼎曾嫌鷄犬餘。
尺帚何當上霄漢，夜捫星斗步庭除。
題昇仙橋
作者：李石
朝代：宋

茂陵讀賦喜虛無，不是題橋便丈夫。
漫說歸鄉誇駟馬，也曾滌器對當壚。
題李都畫枯木
作者：李石
朝代：宋

毫端看運斤，筆老木亦老。
莫畫春風枝，秋來厭枯槁。
題海棠二首·其一
作者：李石
朝代：宋

百鳥啼春樹樹紅，輕舟掠岸往來風。
江南江北花多少，都在先生酒盞中。
題海棠二首·其二
作者：李石
朝代：宋

林光皎皎弄青枝，頗怪東風解凍遲。
一夜前溪流雪汁，餘花別岸不須吹。
題王氏欵竹亭
作者：李石
朝代：宋

夏蟲不知氷，朝菌不見月。
吹息天地間，隨分了寒熱。
誰爲欵歲晚，久久媲清節。
君家小令君，千金僦別業。
不殊山陰宅，孫子今幾葉。
勝取三百廛，共坐六十劫。
春林扇溫風，夏簟落蒼雪。
重來得更僕，千偈不須說。
題環碧亭
作者：李石
朝代：宋

十里漣漪陸瑁湖，一亭幽絕重先居。
雲根數朵排青闥，泉沫雙流濺綠裾。
竹鎖斷橋飛雁鶩，荷侵凉檻蔭龜魚。
洛園還許人同樂，時向林間望小車。
題白塔古迹二首·其一
作者：李石
朝代：宋

境物三禪勝，叢林十里村。
寺僧晨掃地，樵客夜過門。
瑞像西山映，乾文北斗翻。
名場薰竈突，悵望塔中尊。
題白塔古迹二首·其二
作者：李石
朝代：宋

塔倒峰巒影，鐘埋澗谷音。
二賢苔像古，四虎竹泉深。
炬火携歸路，經臺喚隔林。
人頭連地脈，古迹備幽尋。
題羅漢院畫像
作者：李石
朝代：宋

一任猜嫌極口憎，布衫裹鐵面生棱。
何如乞與袈裟著，畫作西山十七僧。
題草堂
作者：李石
朝代：宋

百花潭上轉踈松，金碧彫殘古寺空。
只有草堂人不見，淡烟暗日馬嘶風。
題薛公肅問梅圖
作者：李石
朝代：宋

湖風吹衣筇九節，瘦如梅花骨欲折。
詩魂別後誰與招，獨立西湖樹邊月。
題蘇氏巽風閣
作者：李石
朝代：宋

巽風起東南，大地萬物小。
吳門共延矚，匹練橫江表。
題金馬碧鷄神祠
作者：李石
朝代：宋

持節使者來自天，玉皇遣問金碧仙。
蜀山嵯峨九折外，瓊樓絳闕迷風煙。
騑騑蹴踏長楸道，喔喔下鳴芝草田。
漢家一瑞恐難致，殺人自要身長年。
麒麟鳳凰不知愛，僊物未忍隨拘牽。
至今滇昆水含怒，怒迸海脈浮平川。
資中男子文章伯，執筆金鑾殿中客。
碧鷄飛去却飛來，此地遂爲金馬宅。
題陰山七騎圖
作者：李石
朝代：宋

回巖客子賣墨人，諸孫賣筆筆有神。
墨翁已入蓬萊殿，筆孫有愧中書君。
邇來小孫兼好畫，兩幅溪藤七匹馬。
虎狼避路狐兔藏，朔風吹沙霜滿野。
邛崍關頭大渡河，使君五馬千丈坡。
獵將一圍看蠻走，醉敲銅鼓蠻踏歌。
急收此畫人莫識，矍鑠之翁誇筆墨。
不如再泛洞庭船，袖中一劍隨飛仙。
題馬仲友畫花下貓二首·其一
作者：李石
朝代：宋

花相春歸畫錦仙，輕雲羃羃護花天。
莫燒高燭三更月，自有真香一炷烟。
題馬仲友畫花下貓二首·其二
作者：李石
朝代：宋

黄鷅鶹鳴處處聞，花開時候度重門。
啄花莫啄枝頭錦，留與東皇覆酒罇。
題鹿頭關石鄉祠
作者：李石
朝代：宋

古戍經秋暮，危梯迸野泉。
鹿頭關上廟，驥足縣中仙。
山疊疑無地，江寬欲放天。
英雄今已矣，自喜慣風烟。
題黄筌牡丹花下貓
作者：李石
朝代：宋

紅英艷雲霞，綠葉足風雨。
牡丹花未開，生意妙誰主。
丹青强摸索，閉目想未睹。
天巧非人工，神凝志良苦。
竦然花下貓，蜂喧聒如鼓。
醉眼不成睡，花氣日亭午。
黄生與我意，盤礴一轉語。
我老花無情，鉛粉付兒女。
颂古塔祖胜二首
作者：李石
朝代：宋

芦花岸下蓼滩头，上得钩时便上钩。一曲渔歌川棹拨，五湖烟水月轮秋。天津桥上弄猢狲，女子从来不出门。却被罔明穿鼻孔，鬓边香撼玉梅魂。
颂古塔祖胜二首·其一
作者：李石
朝代：宋

芦花岸下蓼滩头，上得鈎时便上鈎。
一曲渔歌川棹拨，五湖烟水月轮秋。
颂古塔祖胜二首·其一
作者：李石
朝代：宋

芦花岸下蓼滩头，上得钩时便上钩。一曲渔歌川棹拨，五湖烟水月轮秋。
颂古塔祖胜二首·其二
作者：李石
朝代：宋
体裁：七言绝句

天津桥上弄猢狲，女子从来不出门。却被罔明穿鼻孔，鬓边香撼玉梅魂。
颂古塔祖胜二首杨尉三和篇补其二以为答不敢虚盛意·其一
作者：李石
朝代：宋
体裁：七言绝句

前时赤旱要刑鹅，今日平田涨绿波。不特蛟龙偏得意，可知蚯蚓亦能歌。
题三昧泉
作者：李石
朝代：宋

乳崖霜雪根，金地白莲蕊。泉上碧眼师，秋月照清泚。玉奁开明镜，肝胆两冤鬼。若为人面创，如以佛手洗。遂解七国仇，化为三昧水。我来愧尘缨，与世无愧喜。平生一瓢心，属餍岂为己。定知蜀山龙，云雨高卧里。微丝出游戏，僧饭冰入齿。灌溉丹穴深，窈窕沧海底。人怨旱火焦，雷公费鞭箠。请师拄杖头，搅山唤龙起。
题三昧泉
作者：李石
朝代：宋

乳崖霜雪根，金地白莲蘂。
泉上碧眼师，秋月照清泚。
玉籨开明镜，肝胆两寃鬼。
若为人面创，如以佛手洗。
遂解七国仇，化为三昧水。
我来愧尘缨，与世无愧喜。
平生一瓢心，属餍岂为己。
定知蜀山龙，云雨高卧裏。
微丝出游戏，僧饭冰入齿。
灌溉丹穴深，窈窕沧海底。
人怨旱火焦，雷公费鞭棰。
请师拄杖头，搅山唤龙起。
题升仙桥
作者：李石
朝代：宋

茂陵读赋喜虚无，不是题桥便丈夫。漫说归乡誇驷马，也曾涤器对当垆。
题师永锡知县画老竹枯木二首
作者：李石
朝代：宋

霜雪倚岩树，雾云秋水槎。且须高著眼，上有昙钵花。水墨三十年，一枝更一节。工夫不争多，尽立庭下雪。
题师永锡知县画老竹枯木二首·其一
作者：李石
朝代：宋

霜雪倚岩树，雾云秋水槎。
且须高着眼，上有昙钵花。
题师永锡知县画老竹枯木二首·其一
作者：李石
朝代：宋

霜雪倚岩树，雾云秋水槎。且须高著眼，上有昙钵花。
题师永锡知县画老竹枯木二首·其二
作者：李石
朝代：宋
体裁：五言绝句

水墨三十年，一枝更一节。工夫不争多，尽立庭下雪。
题扪参亭
作者：李石
朝代：宋

林盘谷转走萦纡，两腋乘风上太虚。
尘世似将玄圃隔，仙宫元在赤城居。
着鞭欲跨鸾凰去，舐鼎曾嫌鷄犬余。
尺帚何当上霄汉，夜扪星斗步庭除。
题扪参亭
作者：李石
朝代：宋

林盘谷转走萦纡，两腋乘风上太虚。尘世似将玄圃隔，仙宫元在赤城居。著鞭欲跨鸾凰去，舐鼎曾嫌鸡犬馀。尺帚何当上霄汉，夜扪星斗步庭除。
题昇仙桥
作者：李石
朝代：宋

茂陵读赋喜虚无，不是题桥便丈夫。
漫说归乡夸驷马，也曾涤器对当垆。
题李都画枯木
作者：李石
朝代：宋
体裁：五言绝句

毫端看运斤，笔老木亦老。莫画春风枝，秋来厌枯槁。
题海棠二首
作者：李石
朝代：宋

百鸟啼春树树红，轻舟掠岸往来风。江南江北花多少，都在先生酒盏中。林光皎皎弄青枝，颇怪东风解冻迟。一夜前溪流雪汁，馀花别岸不须吹。
题海棠二首·其一
作者：李石
朝代：宋
体裁：七言绝句

百鸟啼春树树红，轻舟掠岸往来风。江南江北花多少，都在先生酒盏中。
题海棠二首·其二
作者：李石
朝代：宋

林光皎皎弄青枝，颇怪东风解冻迟。
一夜前溪流雪汁，余花别岸不须吹。
题海棠二首·其二
作者：李石
朝代：宋

林光皎皎弄青枝，颇怪东风解冻迟。一夜前溪流雪汁，馀花别岸不须吹。
题王氏欵竹亭
作者：李石
朝代：宋

夏虫不知氷，朝菌不见月。
吹息天地间，随分了寒热。
谁为欵岁晚，久久媲清节。
君家小令君，千金僦别业。
不殊山阴宅，孙子今几叶。
胜取三百廛，共坐六十劫。
春林扇温风，夏簟落苍雪。
重来得更仆，千偈不须说。
题王氏款竹亭
作者：李石
朝代：宋

夏虫不知冰，朝菌不见月。吹息天地间，随分了寒热。谁为款岁晚，久久媲清节。君家小令君，千金僦别业。不殊山阴宅，孙子今几叶。胜取三百廛，共坐六十劫。春林扇温风，夏簟落苍雪。重来得更仆，千偈不须说。
题环碧亭
作者：李石
朝代：宋
体裁：七言律诗

十里涟漪陆瑁湖，一亭幽绝重先居。云根数朵排青闼，泉沫双流溅绿裾。竹锁断桥飞雁鹜，荷侵凉槛荫龟鱼。洛园还许人同乐，时向林间望小车。
题白塔古迹二首
作者：李石
朝代：宋

境物三禅胜，丛林十里村。寺僧晨扫地，樵客夜过门。瑞像西山映，乾文北斗翻。名场薰灶突，怅望塔中尊。塔倒峰峦影，钟埋涧谷音。二贤苔像古，四虎竹泉深。炬火携归路，经台唤隔林。人头连地脉，古迹备幽寻。
题白塔古迹二首·其一
作者：李石
朝代：宋

境物三禅胜，丛林十里村。寺僧晨扫地，樵客夜过门。瑞像西山映，乾文北斗翻。名场薰灶突，怅望塔中尊。
题白塔古迹二首·其一
作者：李石
朝代：宋

境物三禅胜，丛林十里村。
寺僧晨扫地，樵客夜过门。
瑞像西山映，干文北斗翻。
名场熏竈突，怅望塔中尊。
题白塔古迹二首·其二
作者：李石
朝代：宋
体裁：古风

塔倒峰峦影，钟埋涧谷音。二贤苔像古，四虎竹泉深。炬火携归路，经台唤隔林。人头连地脉，古迹备幽寻。
题罗汉院画像
作者：李石
朝代：宋

一任猜嫌极口憎，布衫裹铁面生棱。
何如乞与袈裟着，画作西山十七僧。
题罗汉院画像
作者：李石
朝代：宋

一任猜嫌极口憎，布衫裹铁面生棱。何如乞与袈裟著，画作西山十七僧。
题苏氏巽风阁
作者：李石
朝代：宋
体裁：五言绝句

巽风起东南，大地万物小。吴门共延瞩，匹练横江表。
题草堂
作者：李石
朝代：宋

百花潭上转疏松，金碧彫残古寺空。只有草堂人不见，淡烟暗日马嘶风。
题草堂
作者：李石
朝代：宋

百花潭上转踈松，金碧雕残古寺空。
只有草堂人不见，淡烟暗日马嘶风。
题薛公肃问梅图
作者：李石
朝代：宋
体裁：七言绝句

湖风吹衣筇九节，瘦如梅花骨欲折。诗魂别后谁与招，独立西湖树边月。
题金马碧鷄神祠
作者：李石
朝代：宋

持节使者来自天，玉皇遣问金碧仙。
蜀山嵯峨九折外，琼楼绛阙迷风烟。
騑騑蹴踏长楸道，喔喔下鸣芝草田。
汉家一瑞恐难致，杀人自要身长年。
麒麟凤凰不知爱，僊物未忍随拘牵。
至今滇昆水含怒，怒迸海脉浮平川。
资中男子文章伯，执笔金銮殿中客。
碧鷄飞去却飞来，此地遂为金马宅。
题金马碧鸡神祠
作者：李石
朝代：宋

持节使者来自天，玉皇遣问金碧仙。蜀山嵯峨九折外，琼楼绛阙迷风烟。騑騑蹴踏长楸道，喔喔下鸣芝草田。汉家一瑞恐难致，杀人自要身长年。麒麟凤凰不知爱，仙物未忍随拘牵。至今滇昆水含怒，怒迸海脉浮平川。资中男子文章伯，执笔金銮殿中客。碧鸡飞去却飞来，此地遂为金马宅。
题阴山七骑图
作者：李石
朝代：宋

回岩客子卖墨人，诸孙卖笔笔有神。
墨翁已入蓬莱殿，笔孙有愧中书君。
迩来小孙兼好画，两幅溪藤七匹马。
虎狼避路狐兔藏，朔风吹沙霜满野。
邛崃关头大渡河，使君五马千丈坡。
猎将一围看蛮走，醉敲铜鼓蛮踏歌。
急收此画人莫识，矍铄之翁夸笔墨。
不如再泛洞庭船，袖中一剑随飞仙。
题阴山七骑图
作者：李石
朝代：宋

回岩客子卖墨人，诸孙卖笔笔有神。墨翁已入蓬莱殿，笔孙有愧中书君。迩来小孙兼好画，两幅溪藤七匹马。虎狼避路狐兔藏，朔风吹沙霜满野。邛崃关头大渡河，使君五马千丈坡。猎将一围看蛮走，醉敲铜鼓蛮踏歌。急收此画人莫识，矍铄之翁誇笔墨。不如再泛洞庭船，袖中一剑随飞仙。
题马仲友画花下猫二首
作者：李石
朝代：宋

花相春归画锦仙，轻云羃羃护花天。莫烧高烛三更月，自有真香一炷烟。黄鷅鹠鸣处处闻，花开时候度重门。啄花莫啄枝头锦，留与东皇覆酒樽。
题马仲友画花下猫二首·其一
作者：李石
朝代：宋
体裁：七言绝句

花相春归画锦仙，轻云羃羃护花天。莫烧高烛三更月，自有真香一炷烟。
题马仲友画花下猫二首·其二
作者：李石
朝代：宋

黄鷅鹠鸣处处闻，花开时候度重门。啄花莫啄枝头锦，留与东皇覆酒樽。
题马仲友画花下猫二首·其二
作者：李石
朝代：宋

黄鷅鹠鸣处处闻，花开时候度重门。
啄花莫啄枝头锦，留与东皇覆酒罇。
题鹿头关石乡祠
作者：李石
朝代：宋

古戍经秋暮，危梯迸野泉。鹿头关上庙，骥足县中仙。山叠疑无地，江宽欲放天。英雄今已矣，自喜惯风烟。
题鹿头关石乡祠
作者：李石
朝代：宋

古戍经秋暮，危梯迸野泉。
鹿头关上庙，骥足县中仙。
山迭疑无地，江宽欲放天。
英雄今已矣，自喜惯风烟。
题黄筌牡丹花下猫
作者：李石
朝代：宋

红英艳云霞，绿叶足风雨。牡丹花未开，生意妙谁主。丹青强摸索，闭目想未睹。天巧非人工，神凝志良苦。竦然花下猫，蜂喧聒如鼓。醉眼不成睡，花气日亭午。黄生与我意，盘礴一转语。我老花无情，铅粉付儿女。
题黄筌牡丹花下猫
作者：李石
朝代：宋

红英艷云霞，绿叶足风雨。
牡丹花未开，生意妙谁主。
丹青强摸索，闭目想未睹。
天巧非人工，神凝志良苦。
竦然花下猫，蜂喧聒如鼓。
醉眼不成睡，花气日亭午。
黄生与我意，盘礴一转语。
我老花无情，铅粉付儿女。
食枸杞猫头笋
作者：李石
朝代：宋
体裁：七言律诗

一毛沼沚未宜轻，甘脆提携慰客情。仙狗吠林堪小摘，乳猫蹲竹得春萌。齿牙风露虽云美，口腹朝昏只旋营。尚献一芹裨玉食，天庖回首隔重城。
食枸杞貓頭筍
作者：李石
朝代：宋

一毛沼沚未宜輕，甘脆提携慰客情。
仙狗吠林堪小摘，乳貓蹲竹得春萌。
齒牙風露雖云美，口腹朝昏只旋營。
尚獻一芹裨玉食，天庖回首隔重城。
香橘二首
作者：李石
朝代：宋

霜馀袅袅撷秋芳，露洗娟娟百宝光。齿冷欲餐琼树玉，手温谁握洞庭香。千林独觉一林芳，秾碧搀先送晓光。鲁酒未妨杯雪冷，麝兰半杂袖风香。
香橘二首·其一
作者：李石
朝代：宋

霜余袅袅撷秋芳，露洗娟娟百宝光。
齿冷欲餐琼树玉，手温谁握洞庭香。
香橘二首·其一
作者：李石
朝代：宋

霜餘裊裊擷秋芳，露洗娟娟百寶光。
齒冷欲餐瓊樹玉，手溫誰握洞庭香。
香橘二首·其一
作者：李石
朝代：宋

霜馀袅袅撷秋芳，露洗娟娟百宝光。齿冷欲餐琼树玉，手温谁握洞庭香。
香橘二首·其二
作者：李石
朝代：宋
体裁：七言绝句

千林独觉一林芳，秾碧搀先送晓光。鲁酒未妨杯雪冷，麝兰半杂袖风香。
香橘二首·其二
作者：李石
朝代：宋

千林獨覺一林芳，穠碧攙先送曉光。
魯酒未妨杯雪冷，麝蘭半雜袖風香。
馮震野航
作者：李石
朝代：宋

蓬萊弱水三萬里，片帆風便一日耳。
世間衆水集枯溝，鼃黽自誇河伯秋。
况於平地鑿戶牖，此豈有水仍推舟。
先生彈鋏太不惡，昔人野航今改作。
明知此意不爲魚，船頭船尾千卷書。
笭箵活計大如斗，欲駕雷電凌空虛。
白波漲天須少待，小劫未遲蒼鬢改。
安排去作踏浪兒，幾度桑田變成海。
驟雨
作者：李石
朝代：宋

荒風吼其前，大雷擊其後。
人言黄昏雨，此意無乃驟。
飄飄豈惡聲，側耳聽簷溜。
一睡喜暫凉，破窗落星宿。
明朝看東方，老火已復晝。
起行視畦隴，微露泫深秀。
枯溝澀不流，焦塊濡未透。
看看歲云秋，槁死念誰救。
濫興桑羊誅，妄使土龍鬭。
彼巫乃誣爾，拜舞雜符呪。
舉頭亦茫茫，萬一幸天漏。
雲行則雨施，坎畫自羲后。
爲霖有真源，中路困坑竇。
眼前蒼狗姿，津潤豈能潄。
何當捲江海，九萬廣天覆。
有禱恐未遲，帝閽吾欲叩。
骤雨
作者：李石
朝代：宋

荒风吼其前，大雷击其后。人言黄昏雨，此意无乃骤。飘飘岂恶声，侧耳听檐溜。一睡喜暂凉，破窗落星宿。明朝看东方，老火已复昼。起行视畦陇，微露泫深秀。枯沟涩不流，焦块濡未透。看看岁云秋，槁死念谁救。滥兴桑羊诛，妄使土龙斗。彼巫乃诬尔，拜舞杂符咒。举头亦茫茫，万一幸天漏。云行则雨施，坎画自羲后。为霖有真源，中路困坑窦。眼前苍狗姿，津润岂能漱。何当捲江海，九万广天覆。有祷恐未迟，帝阍吾欲叩。
骤雨
作者：李石
朝代：宋

荒风吼其前，大雷击其后。
人言黄昏雨，此意无乃骤。
飘飘岂恶声，侧耳听檐溜。
一睡喜暂凉，破窗落星宿。
明朝看东方，老火已復昼。
起行视畦陇，微露泫深秀。
枯沟涩不流，焦块濡未透。
看看岁云秋，槁死念谁救。
滥兴桑羊诛，妄使土龙斗。
彼巫乃诬尔，拜舞杂符呪。
举头亦茫茫，万一幸天漏。
云行则雨施，坎画自羲后。
为霖有真源，中路困坑窦。
眼前苍狗姿，津润岂能潄。
何当捲江海，九万广天覆。
有祷恐未迟，帝阍吾欲叩。
魚相忘亭
作者：李石
朝代：宋

通塗合西南，達人戒同異。
二魚各自魚，是魚豈有二。
濶處海茫茫，波濤適相戲。
笑我湖上亭，鱗鬣紛族類。
情知我非魚，此意魚或是。
欣然得所適，相見不相遇。
魚行我無心，我得魚亦遂。
藻荇披秋光，水與天嫵媚。
明月貼湖心，照見魚不寐。
我琴無殺聲，螗蜋勿余忌。
鱼相忘亭
作者：李石
朝代：宋

通涂合西南，达人戒同异。
二鱼各自鱼，是鱼岂有二。
阔处海茫茫，波涛适相戏。
笑我湖上亭，鳞鬣纷族类。
情知我非鱼，此意鱼或是。
欣然得所适，相见不相遇。
鱼行我无心，我得鱼亦遂。
藻荇披秋光，水与天妩媚。
明月贴湖心，照见鱼不寐。
我琴无杀声，螗蜋勿余忌。
鱼相忘亭
作者：李石
朝代：宋

通涂合西南，达人戒同异。二鱼各自鱼，是鱼岂有二。阔处海茫茫，波涛适相戏。笑我湖上亭，鳞鬣纷族类。情知我非鱼，此意鱼或是。欣然得所适，相见不相遇。鱼行我无心，我得鱼亦遂。藻荇披秋光，水与天妩媚。明月贴湖心，照见鱼不寐。我琴无杀声，螗螂勿余忌。
鷄鳴關
作者：李石
朝代：宋

關路入雲平，泥塗自送迎。
書生無馬癖，客子效鷄鳴。
鷄鸣关
作者：李石
朝代：宋

关路入云平，泥涂自送迎。
书生无马癖，客子效鷄鸣。
鸡鸣关
作者：李石
朝代：宋

关路入云平，泥涂自送迎。书生无马癖，客子效鸡鸣。
黄筌画屏
作者：李石
朝代：宋

阿筌千顷本胸中，学道分明画手同。
笔削来追麟获后，丹青为洗马羣空。
登堂欲与修遗履，穴户何由返大弓。
尚有沧溟垂素壁，且防蝇误污屏风。
黄筌画屏
作者：李石
朝代：宋

阿筌千顷本胸中，学道分明画手同。笔削来追麟获后，丹青为洗马群空。登堂欲与修遗履，穴户何由返大弓。尚有沧溟垂素壁，且防蝇误污屏风。
黄筌畫屏
作者：李石
朝代：宋

阿筌千頃本胸中，學道分明畫手同。
筆削來追麟獲後，丹青爲洗馬羣空。
登堂欲與修遺履，穴戶何由返大弓。
尚有滄溟垂素壁，且防蠅誤污屏風。
黎厅相并栽柏生意可喜
作者：李石
朝代：宋
体裁：七言绝句

一级寒阶不尽登，齐腰立雪我何能。庭前柏树君知否，便是西来两代僧。
黎墨
作者：李石
朝代：宋
体裁：古风

少休大夫封，应梦上公禄。向来岩壑姿，高节媲青竹。低徊文绣地，自谓迁进速。迩者为客卿，翰苑文史足。炎炎虽可鄙，炳炳有足录。一朝污浊流，钱券满吾蜀。童山要进取，万石压车轴。通侯宠富民，都尉侈搜粟。虽蒙须臾荣，不盖平生辱。社栎乃天全，不及不才木。春秋戒求名，吾诗纪山麓。
黎墨
作者：李石
朝代：宋

少休大夫封，應夢上公祿。
向來巖壑姿，高節媲青竹。
低徊文繡地，自謂遷進速。
邇者爲客卿，翰苑文史足。
炎炎雖可鄙，炳炳有足錄。
一朝汙濁流，錢券滿吾蜀。
童山要進取，萬石壓車軸。
通侯寵富民，都尉侈搜粟。
雖蒙須臾榮，不蓋平生辱。
社櫟乃天全，不及不才木。
春秋戒求名，吾詩紀山麓。
黎州鹿鳴宴
作者：李石
朝代：宋

聖化如時雨，吾門自教風。
文翁來蜀郡，常衮在閩中。
夔足無多用，鼇頭只獨雄。
諸君携手上，名姓廣寒宮。
黎州鹿鸣宴
作者：李石
朝代：宋
体裁：五言律诗

圣化如时雨，吾门自教风。文翁来蜀郡，常衮在闽中。夔足无多用，鳌头只独雄。诸君携手上，名姓广寒宫。
黎廳相並栽柏生意可喜
作者：李石
朝代：宋

一級寒階不盡登，齊腰立雪我何能。
庭前柏樹君知否，便是西來兩代僧。
齊人畫禮器
作者：李石
朝代：宋

漆器侈初俗，長袖喧都城。
如何古邃殿，天開垂日星。
奇奇與怪怪，惝怳不識名。
我嘗閲此畫，肇自齊永明。
人間務備物，未易窮丹青。
憶昨因郊丘，盛禮嚴天庭。
器服各異數，如此係大成。
仰瞻萬乘聖，遠想三代英。
蟣蝨容著足，鴛鷺參結綪。
西歸訪江梅，鈞天夢初醒。
心焉感此畫，眼角泫欲零。
所見恐未夥，蜀都問君平。
齐人画礼器
作者：李石
朝代：宋

漆器侈初俗，长袖喧都城。
如何古邃殿，天开垂日星。
奇奇与怪怪，惝怳不识名。
我尝阅此画，肇自齐永明。
人间务备物，未易穷丹青。
忆昨因郊丘，盛礼严天庭。
器服各异数，如此系大成。
仰瞻万乘圣，远想三代英。
虮蝨容着足，鸳鹭参结綪。
西归访江梅，钧天梦初醒。
心焉感此画，眼角泫欲零。
所见恐未伙，蜀都问君平。
齐人画礼器
作者：李石
朝代：宋

漆器侈初俗，长袖喧都城。如何古邃殿，天开垂日星。奇奇与怪怪，惝恍不识名。我尝阅此画，肇自齐永明。人间务备物，未易穷丹青。忆昨因郊丘，盛礼严天庭。器服各异数，如此系大成。仰瞻万乘圣，远想三代英。虮虱容著足，鸳鹭参结綪。西归访江梅，钧天梦初醒。心焉感此画，眼角泫欲零。所见恐未夥，蜀都问君平。
一翦梅
作者：李綱
朝代：宋

數點梅花玉雪嬌。煙水籬邊，半嫋青梢。橫斜疏影月黃昏，誰使天香，暗淡飄飄。半醉佳人酒未消。寶髻偏時，插更斜嫋。尊前還唱早梅詞，瓊醑何如，□□□□。
七夕·其一
作者：李綱
朝代：宋

銀河清淺界煙霄，欲渡何須烏鵲橋。
今我去家千里遠，却憐牛女會今宵。
七夕·其二
作者：李綱
朝代：宋

雲潢斜界耿秋空，靈匹相過此夕中。
璀璨珠星連璧月，凄凉玉露墜金風。
三秋景物隨時好，萬里瓜花習俗同。
乞巧未能從柳子，送窮聊欲效韓公。
七峰詩序·凝翠東峰
作者：李綱
朝代：宋

兩峰凝翠對飛簷，缺處青岑出遠尖。
暮雨朝雲時點綴，何須畫棟與珠簾。
七峰詩序·凝翠西峰
作者：李綱
朝代：宋

翠峰高閣兩相宜，獨倚闌干注目時。
休問江山非故國，且將爽氣慰梁谿。
七峰詩序·太史溪
作者：李綱
朝代：宋

平溪淥靜見遊魚，十里無聲若畫圖。
但道曾經太史愛，不須汙染目爲愚。
七峰詩序·妙高峰
作者：李綱
朝代：宋

疊嶪層巒枕碧流，七峰此地最奇幽。
登臨若會妙高意，便識德雲真比丘。
七峰詩序·朝陽峰
作者：李綱
朝代：宋

先得朝陽一段紅，何年鳴鳯集梧桐。
歸舟行到灣環處，知是沙溪第一峰。
七峰詩序·桂華峰
作者：李綱
朝代：宋

桂華歲歲吐秋風，香滿溪城十里中。
怪底士夫多折得，移根初自廣寒宫。
七峰詩序·真隱峰
作者：李綱
朝代：宋

杳靄青松映白雲，地靈境寂好棲神。
結廬占盡溪山景，安得超然真隱人。
七峰詩序·碧雲峰
作者：李綱
朝代：宋

落日銜山隱半輪，桑榆殘照起遊氛。
佳人悵望何時見，萬里平凝合碧雲。
七月二十四日泛舟
作者：李綱
朝代：宋

秋暑殊未已，泛舟成勝遊。
日斜雲影亂，風逈水光浮。
鷺起暮山碧，蟬吟髙木幽。
銷愁圖一醉，醉眼更多愁。
七月六日通夕大雨闔境告足豐年之慶枕上用前韻再賦兩篇呈全真諸公·其一
作者：李綱
朝代：宋

絳闕清都一念通，沛然甘澤瀉層穹。
天心會與人心合，國事尤須歲事豐。
秋水陡添江上碧，朝陽却照棟間紅。
精誠自可驅雷雨，安用區區致八公。
七月六日通夕大雨闔境告足豐年之慶枕上用前韻再賦兩篇呈全真諸公·其二
作者：李綱
朝代：宋

千里溝塍派脉通，挽回樂歲賴髙穹。
風雷借助不勞力，粳稻有期成屢豐。
枕上醉魂清夢想，枝頭嘉果濕猶紅。
旅居又喜逢穰熟，地主端疑是鄭公。
三女石
作者：李綱
朝代：宋

粲粲三英傍碧溪，玉肌雲鬢曉參差。
想因巫峽行雲日，記得湘江解珮時。
三姑石
作者：李綱
朝代：宋

風舞芳林鬢脚垂，朝雲行雨濕仙衣。
不知當日緣何事，化石山頭更不歸。
三層峰
作者：李綱
朝代：宋

三層靈峰氣象豪，噴雲洩雨不崇朝。
懸崖峭壁無人到，只恐峰頭是碧霄。
三峽橋
作者：李綱
朝代：宋

我昔曾作雲安行，道逢除書還玉京。
至今遺恨不一到，與聽三峽流泉聲。
此來又謫武昌去，廬山當道欣所經。
栖賢寺前小三峽，拭目便覺增雙明。
黄牛明月坐中見，瞿塘艷澦森相迎。
山寒草木鬱葱蒨，逼耳似聞猿狖鳴。
懸崖亂石互迴轉，震吼正坐不得平。
珠跳雲沸巧潨射，晴晝雨雹驅雷霆。
壯哉造化融結此，故使水石相喧轟。
妙音流出無盡藏，乃與衲子門庭争。
飛橋贔屓跨虚碧，面對五老峰峥嶸。
我來雲物爲開霽，當暑萬壑松風生。
提攜更得二三子，杖履不辜丘壑情。
垂瓶得水不敢潄，老坡舊約今尋盟。
三月二十三日德音至容南恭聞駐蹕浙東王師屢捷虜騎遠遁是日得諸季書挈家寓饒之德興幸免驚擾忻忭之餘輙成口號
作者：李綱
朝代：宋

紫泥黄耳到同時，家國無虞慰所思。
飲馬天驕歸朔漠，安巢越鳥返南枝。
休祥允恊靈棋卜，喜事何因乾鵲知。
便可理装尋去路，攜家深赴鹿門期。
三月二十五日邀吳民瞻鄭夢錫李似之陳巽達周元仲遊賢沙鳳池二首·賢沙
作者：李綱
朝代：宋

招提環擁碧崔嵬，攜客登臨始此回。
寺比道林多掩抱，峰如靈隱解飛來。
烟霞深處鐘磬響，杉桂香中殿閣開。
莫道釣魚人已寂，至今說法尚如雷。
三月二十五日邀吳民瞻鄭夢錫李似之陳巽達周元仲遊賢沙鳳池二首·鳳池
作者：李綱
朝代：宋

鳳去空餘舊浴池，竹梧交蔭翠參差。
雲隨屐齒生松磴，泉合琴心瀉石陂。
幽討平生如此少，清閑今日許誰知。
道人爲築紬書室，杖履來遊更卜期。
三衢道中
作者：李綱
朝代：宋

行色虛無裏，人聲煙靄間。
浪紋來縠水，地勢逼柯山。
淺瀨通舟澀，飛橋跨石彎。
風髙雲冉冉，灘急水潺潺。
野迥松篁秀，境幽雞犬閒。
輕装因路險，隱耳覺言蠻。
村釀酤來薄，溪鱗買得慳。
浦晴鳴鴈浴，林暝舞鴉還。
寺僻殿閣古，堂虛苔蘚斑。
僧房清夜宿，幽夢到鄉關。
上元日二首·其一
作者：李綱
朝代：宋

去年玉輦侍端門，燈滿鼇山訝曉暾。
寂寞沙陽山水裏，也將膏火照黄昏。
上元日二首·其二
作者：李綱
朝代：宋

應爲飄零有故侯，競將燈火簇谿樓。
田夫野婦盈衢巷，怪我還能與共遊。
上元日同王豐甫葉夢授會飲
作者：李綱
朝代：宋

當年玉輦侍端門，豈意風塵四海奔。
正恐溪山太寥落，也将燈火照黄昏。
月華清切人千里，曲調凄涼酒一樽。
多謝故人相煖熱，感時撫事祗銷魂。
上元舟中有感
作者：李綱
朝代：宋

前年扈清蹕，玉輦臨端門。
鼇山綵構聳，露臺歌吹喧。
去年謫沙陽，旅泊亦遊觀。
士女隘衢巷，燈火滿溪山。
今年過江南，艤舟煙水灣。
風髙不可進，極目雲濤翻。
蜜炬照獨酌，紅爐凌夜寒。
感事心欲折，强歌聲無歡。
坐看江邊月，飛上青雲端。
清光不改舊，對我還團欒。
上巳日
作者：李綱
朝代：宋

暮春祓禊集簪裾，錫燕昆明詠樂胥。
寶馬驍騰隨鼓吹，綵舟曼衍戲龍魚。
閩山放逐家何在，帝里風光樂自如。
嘉節只添遷客恨，寛恩何日賦歸歟。
上饒道中雜詠三首·其一
作者：李綱
朝代：宋

半世區區何所求，南來豈爲稻粱謀。
烟嵐遠近濃還淡，石瀨縈迴咽更流。
雲外鈎輈聽處好，溪頭略彴渡時幽。
何須更論他年事，且把風光慰旅愁。
上饒道中雜詠三首·其三
作者：李綱
朝代：宋

漠漠烟村一笛風，溪山都在夕陽中。
遥看天色暮雲碧，漸見山頭野燒紅。
閩嶺風煙知已近，浙江書問恨難通。
暝投山寺憑虛閣，隱耳猶聽響暮鐘。
上饒道中雜詠三首·其二
作者：李綱
朝代：宋

鬢毛蕭颯寸餘冠，蒙犯風霜却歲寒。
但使孤忠能感激，豈辭遠謫備艱難。
蒼蒼雲木留深景，渺渺深溪瀉暮湍。
獨坐苦吟山寺冷，照人孤月正團欒。
中冬教閲兵將運使徐顯謨貺惠佳什降歎之餘因次其韻以答厚意且簡同會諸公
作者：李綱
朝代：宋

伐鼓摐金閲五兵，霜天清曉正崢嶸。
輕裘自愧叨儒帥，一令安能探舊營。
獵獵旌麾搖有浪，駪駪徒御肅無聲。
滿堂賓客皆英俊，莫怪陳蕃倒屣迎。
中秋月色佳甚與宗之對酌天寧寺寶華堂
作者：李綱
朝代：宋

去年今夕寓通城，猶有新詩寄弟兄。
一自裹囊來海上，更無繫帛付鴻征。
禪房酌酒夜方閴，海月窺人光更清。
起舞月中心尚壯，乘槎便欲造蓬瀛。
中秋望月有感寄叔易季言并簡仲輔弟
作者：李綱
朝代：宋

前年河內中秋月，玉帳初寒鐵衣滑。
羽書狎至不成眠，坐伴清光到明發。
是時季弟在幕中，病隔紗窗共談說。
出師未捷身已危，繼被宸章召還闕。
去年中秋寓宋都，金針篆字看除書。
夜同叔弟坐月下，仰望赤氣環斗樞。
經營兩河初就緒，斥罷將帥良非圖。
陵晨廷争不可得，上還印綬歸東吳。
今年謫官旅湖外，又值中秋有佳氣。
纖雲四卷天無河，月色滿庭如潑水。
緬懷諸季會合難，但與阿宗相勞慰。
舉杯邀月應笑人，處處相逢萬餘里。
我生端遇國步艱，出入將相三年間。
功名富貴亦何有，慨念四海悲汍瀾。
心馳沙漠關塞遠，身墮江湖風露寒。
不須更問世間事，但願對月身常閑。
中秋望月次玉局翁韻二首·其一
作者：李綱
朝代：宋

明月如玉盤，飛上青霄東。
徘徊斗牛間，照我禪室中。
爽氣靄亭户，清光透簾櫳。
我雖不解飲，敢辭玉樽空。
舉酒對明月，起舞聊相從。
身世兩翛然，如遊廣寒宫。
夜久風露冷，草根吟候蟲。
咽咽不能已，豈自鳴其窮。
天涯多霧雨，好景誠難逢。
哦詩不成寢，頗類魚噞喁。
中秋望月次玉局翁韻二首·其二
作者：李綱
朝代：宋

皎皎月華白，寥寥秋氣清。
念我方遠客，步月亭中行。
風露感我心，凄然入重扃。
誰家弄横笛，巧作斷腸聲。
獨酌一壺酒，對此千里明。
人生但自適，何必四者并。
醉眼視萬物，擾擾如浮萍。
得喪何須道，譬猶陰與晴。
節義太山重，富貴鴻毛輕。
我心與明月，照見萬古情。
中秋與諸季及德久昆仲望月同飲
作者：李綱
朝代：宋

五年客裏過中秋，今夕安知無此愁。
共喜銀雲開碧落，坐看蟾魄過西樓。
清光著物殊他夜，好景於人散百憂。
人月皆圓那易得，莫辭大白十分浮。
丹竈
作者：李綱
朝代：宋

金鼎丹成透碧天，尚留丹竈在層巔。
一丸五色光騰夜，乞取從教作散仙。
丹霞本老見示拂子并頌次韻
作者：李綱
朝代：宋

鈍根不會世間機，且作東山老住持。
有箇旄牛閑拂子，用時由我不由伊。
久不飲酒春日得家問喜甚與宗之對酌調馬驛中速飲數觥徑醉醉中和東坡醉題四首·其一
作者：李綱
朝代：宋

海嶠無佳釀，經時不入唇。
巨觥今一醉，遠問到初春。
偶脫長鯨口，來尋仲子鄰。
醉中輕萬里，始信濁醪神。
久不飲酒春日得家問喜甚與宗之對酌調馬驛中速飲數觥徑醉醉中和東坡醉題四首·其三
作者：李綱
朝代：宋

久客殊念家，歸途渺江漢。
是身如浮雲，罹此無窮患。
今夕定何夕，一酌千憂散。
從茲日曛酣，此意君莫間。
久不飲酒春日得家問喜甚與宗之對酌調馬驛中速飲數觥徑醉醉中和東坡醉題四首·其二
作者：李綱
朝代：宋

畏病不舉盃，延客秖烹茗。
浩然雲海間，不醉亦不醒。
偶蒙雨露恩，漸脫瘴癘境。
麴生粗可人，相對聊酩酊。
久不飲酒春日得家問喜甚與宗之對酌調馬驛中速飲數觥徑醉醉中和東坡醉題四首·其四
作者：李綱
朝代：宋

飲少輙大醉，醉中識其真。
天地一秋毫，况此渺然身。
歸休巖穴間，坐閱萬態新。
去去勿復道，時清爲幸民。
乘月泛小舟歸泊頭二首·其一
作者：李綱
朝代：宋

來時風雨作新凉，歸去還乘皎月光。
多謝山靈巧留意，未窮仙賞意茫茫。
乘月泛小舟歸泊頭二首·其二
作者：李綱
朝代：宋

纖雲四卷列星稀，重露如珠濕客衣。
竟日羅浮何所得，滿船空載月明歸。
乘興遊鄧季明園池邀志宏同會再賦陳園韻
作者：李綱
朝代：宋

幽人築小圃，自樂不知老。
聞名雖已熟，相見苦不早。
忘懷傾盖間，什我羈旅惱。
春風入芳林，乘興聊一討。
嘉葩寒未開，美木晴更好。
飄零桃與杏，殘紅委煙草。
急令招小阮，談笑款清抱。
披襟步方池，散策窮遠島。
翛然適我情，忘此歸志浩。
人生暫寄身，寵辱何足道。
舐痔得車多，未可驕黄槁。
一杯且相属，起舞不須翿。
文楸響玉子，更試兵家擣。
羸形乍泉漲，猛勢驚電掃。
應憐客素癡，屢勸罰觥倒。
歸待月華生，清光滿春昊。
九日
作者：李綱
朝代：宋

常年九日必題詩，况此飄零海一涯。
黄菊未開青蓓蕾，白醪聊吸碧玻瓈。
登山但極孤雲目，整帽還羞短髪箆。
弟妺奉親傾壽斝，茱萸徧插定吾思。
九日登山亭會飲
作者：李綱
朝代：宋

淵明避世士，酷愛九日名。
獨酌東籬下，悠然得此生。
我輩正羈旅，佳節安可醒。
相携陟翠巘，置酒松間亭。
菊蘂弄新黄，橘苞破微馨。
鬢邊插茱萸，未覺巾幘傾。
雲山藹佳色，風林動疏聲。
慷慨念平昔，醉舞屬羣英。
國步方綴旒，衣冠正漂萍。
山河舉目異，望遠若爲情。
方期汗漫遊，天池濯吾纓。
何必楚囚泣，牛山良可輕。
九日示諸季時會飲者八人
作者：李綱
朝代：宋

海外頻年懷棣蕚，江南九日共茱萸。
莫愁羣盗驚鄰壤，且作新詩慰老夫。
坐上豈無吹帽客，飲中况是謫僊徒。
不將酩酊酬佳節，肯信黄花解笑無。
九日與宗之對酌懷梁谿諸季時菊花猶未結蘂於藥菓中得茱萸泛酒有饋山果海鮮者多素所不識賦詩見意二首·其一
作者：李綱
朝代：宋

此身飄泊旅天涯，九日悽然客念家。
且把紅醪嘗紫蟹，何須白髪對黄花。
藥囊賴有茱萸實，茶銚頻煩薄荷芽。
山果海鮮多不識，却須傳與北人誇。
九日與宗之對酌懷梁谿諸季時菊花猶未結蘂於藥菓中得茱萸泛酒有饋山果海鮮者多素所不識賦詩見意二首·其二
作者：李綱
朝代：宋

父子相随萬里餘，途窮端欲哭楊朱。
三年客裏逢佳節，九日罇前念友于。
海上及秋吟蟋蟀，鬢邊何日插茱萸。
吾生老矣謀身拙，歎息乾坤一腐儒。
九日與申伯叔易小飲
作者：李綱
朝代：宋

上客相從稱玉觴，楚天杳杳湛清光。
紫茱黄菊有佳色，白蟹頳鱗聊共嘗。
自哂三朝爲逐客，常於九日旅殊方。
十年往返成何事，贏得蕭蕭滿鬢霜。
九日諸季散處長樂外邑悵然有懷二首·其一
作者：李綱
朝代：宋

去歲初從海上回，重陽相與醉髙臺。
那因寇盜遷南土，阻插茱萸共一杯。
老矣但思情話切，跫然更望足音來。
黄花也解知人意，故向籬邊未肯開。
九日諸季散處長樂外邑悵然有懷二首·其二
作者：李綱
朝代：宋

終朝兀坐但焚香，身世翛然已兩忘。
收拾江山歸古錦，招邀風月入虚堂。
鶺鴒散去波翻海，鴻鴈歸來天雨霜。
命駕莫辭佳節後，菊花開日即重陽。
九月五日對菊小飲簡申伯叔易
作者：李綱
朝代：宋

淵明愛此九日名，對菊無錢可留客。
杜陵爛醉作生涯，青蘂空嗟未堪摘。
我今鼓柁適長淮，坐見幽叢爛熳開。
自從多病久不飲，又爾一洗黄金罍。
東南節物誠已早，翠葉金花爲誰好。
三徑荒蕪爾尚存，未覺出山同小草。
世間萬事皆可忘，且須泛此酬秋光。
平生最愛老坡語，菊花開日即重陽。
九月八日渡淮
作者：李綱
朝代：宋

長淮渺渺煙蒼蒼，扁舟初脫隋渠黄。
平生見此爲開眼，况復乞身還故鄉。
嗟余涉世誠已拙，徑步不虞機穽設。
空餘方寸炳如丹，北望此時心欲折。
楚天清曉作輕寒，黄蘆着霜聲正乾。
川迴金碧隱窣堵，風遠鍾磬聞龜山。
櫓聲嘔軋歸何處，笑指江臯尋舊路。
松菊荒蕪欲自鉏，盗賊顛翻非所懼。
蟹螯菊蘂風味遒，且須爲盡黄金舟。
世間種種如夢電，此物能消萬古愁。
九月十五日夜同陳興宗鄧志宏登凝翠閣觀月
作者：李綱
朝代：宋

溪閣臨虛面勢寛，涼天佳月共追歡。
漁舟忽動水光碎，桂魄未髙山影寒。
色染林巒烟漠漠，氣侵笑語露漫漫。
須知此景人間少，更泛蘭槳遠處看。
九月十四夜月蝕
作者：李綱
朝代：宋

碧落遙升白玉盆，云何中夜黯然昏。
初疑半被微雲掩，浸恐全無巨吻吞。
慘淡乍看蟾魄出，扶疏更喜桂華存。
妖蟆磔死猶餘罪，此外羣星盡可原。
五哀詩·唐中書令禇遂良
作者：李綱
朝代：宋

貞觀萃羣英，實爲太平基。
禇公初侍書，遂以骾亮知。
諌疏屢獻納，對揚竭論思。
翩如丹山鳳，來爲簫韶儀。
飛鳥自依人，此言已堪嗤。
更云譖劉洎，厥理尤足疑。
賢者雖已矣，可以此心推。
薫蕕難共器，梟鸞不同棲。
故令敬宗輩，汙染成瑕疵。
我觀永徽間，武氏盗政機。
禍端始牀第，幾使國祚移。
當時河南公，力諍伏丹墀。
頓首願還笏，丐身田里歸。
義氣動人主，回天初庶幾。
鄙哉英公勣，一言遂成非。
坐令牝鷄晨，啄喪靡有遺。
元勳顧命老，遠竄湘江湄。
茫然不復召，詎憶抱頸時。
卑濕所不堪，須髪盡成絲。
至今潭府帖，志士生長悲。
五哀詩·楚三閭大夫屈原
作者：李綱
朝代：宋

楚懷聽秦誑，身作咸陽鬼。
當時屈原争，坐困椒蘭毁。
襄王復不悟，遠作江南徙。
行吟沅湘間，形槁顔色悴。
著書稱離騷，風雅齊厥理。
鴟鴞况小人，鸞鳳喻君子。
眷眷不忘君，一篇三致意。
紉蘭採杜若，冠佩空自偉。
舉世混濁中，誰與同樂此。
忠臣會遇難，千古共一軌。
人情疏骾亮，物能使軟美。
存亡反覆間，悔及良晚矣。
嗟嗟屈子心，芳潔疇與比。
日月可争光，塵垢安能滓。
聊從太史卜，肯逐漁父醉。
甘葬魚腹中，懷沙汨羅水。
千秋身後名，芬馥同茝芷。
夫豈椒蘭徒，據勢長不死。
五哀詩·漢梁王太傅賈誼
作者：李綱
朝代：宋

賈生公輔器，弱冠遊漢廷。
髙論帝王略，妙極理亂情。
出意對詔令，驚倒諸老生。
從容畫籌策，籍籍飛英聲。
是時漢初定，頗雜秦覇稱。
力還治古制，物物與正名。
改朔易服色，庶幾禮樂興。
儀章悉草具，輿議當公卿。
豈知絳灌徒，譖毁如建瓴。
天子疏不用，謫去長沙城。
翩然渡湘水，投書弔屈平。
棄鼎寶康瓠，鉛刀鈍青萍。
微言豈悼屈，聊復以自評。
長沙地卑濕，安得壽且寧。
及觀鵩鳥賦，頗覺生死輕。
晚奉宣室對，夜半前席聽。
文帝豈易遇，所言略施行。
雖不位卿相，儒者良已榮。
梁王墜馬死，泣涕亦傷生。
受任乃如此，孤忠本精誠。
奈何君臣義，澆薄返不明。
緬懷古人心，使我氣拂膺。
五哀詩·漢處士禰衡
作者：李綱
朝代：宋

禰生抱逸韻，乃是古之狂。
負才頗傲物，齒少氣方剛。
懷刺遊許下，漫滅竟摧藏。
肯從屠沽兒，借面與弔喪。
偉哉孔文舉，國寶借路傍。
上書薦一鶚，欲使觀翺翔。
振翼雲漢間，永垂虹蜺光。
飛兔與腰褭，滅沒不可望。
觀其慰辭薦，器識豈易量。
平生輕魏祖，縱口成否臧。
召令爲鼓吏，閱試當改装。
蹀{⻊習}初散步，摻撾作漁陽。
聲節既悲壯，容態隨低昂。
岑牟與單絞，裸袒易故裳。
卻來坐軍門，畫地聲琅琅。
曹瞞黠如鬼，嗜殺猶虎狼。
縮手不敢動，送與劉及黄。
娛賓賦鸚鵡，節奏陵笙簧。
援筆不加點，粲然已成章。
髙才竟爲累，蘭麝空餘香。
至今鸚鵡洲，葭葦秋蒼蒼。
醜哉殺士名，千古不可忘。
五月三日夜坐達旦謾成
作者：李綱
朝代：宋

凉風振野星河翻，煌煌啓明夜將闌。
孤燈照我不成寢，兀坐更將圖史繙。
蠧穿編簡眼昏瞀，彫琢肺腎聲嘶酸。
胡爲疲極浪自苦，中有至樂難爲言。
窺尋古意偶有得，何翅九奏聞鈞天。
撥書就枕還自笑，聊此遊戲終吾年。
五月六日率師離長樂乘舟如水口二首·其一
作者：李綱
朝代：宋

力疾驅馳爲主恩，敢辭炎暑道途勤。
五更鼓角催行色，百里旌旗拂曉雲。
閩粤乍開新幕府，灞陵初起舊将軍。
江山滿目難留戀，試擁彫戈静楚氛。
五月六日率師離長樂乘舟如水口二首·其二
作者：李綱
朝代：宋

畫舸連檣泛碧波，瀟湘去路飽經過。
山川煥發旌旜色，将士歡娛鐃鼓歌。
舊學但曾聞俎豆，暮年何意總干戈。
據鞍馬援平生志，豈在驪駒白玉珂。
五月晦寓河源館舍雨凉新沐偶成一絕
作者：李綱
朝代：宋

風雨蕭蕭作晚凉，山城松桂發天香。
蘭湯沐罷尤清快，一枕江南歸夢長。
五老峰
作者：李綱
朝代：宋

五峰秀出如五老，鬚髪蒼然長美好。
問之不肯道姓字，儼若子房從四皓。
商山採芝亦已久，漢庭辟穀何其早。
優游相與定儲皇，攜手江湖共幽討。
化爲峰石寄山巔，下視塵寰真電掃。
衣冠想像猶偉然，容貌至今初不槁。
祗應明月見當時，間有白雲來問道。
逝將築室近峰前，歲晚相依得相保。
仙掌
作者：李綱
朝代：宋

玉指纖纖煙靄中，揮雲映日掌微紅。
只疑華岳留蹤後，更向閩山映碧峰。
仙接石
作者：李綱
朝代：宋

天風吹折碧琅玕，神化茫茫接豈難。
鳯髓鸞膠天上有，世人休作等閑看。
仙橘
作者：李綱
朝代：宋

巖畔陰森橘樹垂，青青亦有歳寒姿。
我來恨在秋風後，不見霜包結實時。
仙機巖
作者：李綱
朝代：宋

雲去仙機杼軸空，報章何日已成功。
天孫織就烟霞錦，吹落溪山夕照中。
仙竹
作者：李綱
朝代：宋

陰崖翠竹自檀欒，痩節疏枝特地寒。
雖未化龍歸洞府，正宜和月掃天壇。
仙跡石
作者：李綱
朝代：宋

當年天姥戲溪邊，二石遺蹤膝宛然。
却笑茂陵緱氏跡，只憑方士口中傳。
以墨戲歸志宏復有詩來次韻答之
作者：李綱
朝代：宋

玉局老仙人共許，秀骨于今已黄土。
人間無復見文章，空餘戲墨歸囊楮。
子能藏蓄真好事，便可祕惜傳千古。
試將短句贊幽姿，却對此君難下語。
年來懶惰百事廢，欲把鋤犂逐農圃。
會栽脩竹滿園池，爲引清風到庭户。
子詩往復句益奇，發我狂吟那可禦。
超然對竹更吟詩，此病未知誰得愈。
以舊賜戰袍等贈韓少師二首·其一
作者：李綱
朝代：宋

胡騎當年犯帝閽，腐儒謬使護諸軍。
尚方寶劍頻膺賜，御府戎衣幸見分。
丈八蛇矛金纒笴，團欒獸盾繪成文。
山林衰病渾無用，持贈君侯立大勳。
以舊賜戰袍等贈韓少師二首·其二
作者：李綱
朝代：宋

舊欽忠勇冠三軍，每一相逢更絕倫。
鐵馬金戈睢水上，碧油紅旆海山濱。
氣吞勍敵唐英衛，力破羣兇漢禹恂。
聖主中興賴良将，好陪休運上麒麟。
以蜜漬荔枝寄遠
作者：李綱
朝代：宋

遠謫南閩食荔枝，始知圖記不予欺。
欲將千顆封題去，無那三朝色味移。
蜜漬僅能存典則，日乾愈更失珍奇。
欲知妙質爲何似，甘露明珠絳縠皮。
仲輔叔易招客同遊黄蘖還以詩軸相示爲賦二詩·其一
作者：李綱
朝代：宋

招提古黄蘖，環揖盡青山。
我病未能往，子行真是閑。
猿聲翠屏外，虹影碧潭間。
好句聯珠璧，清新詎可攀。
仲輔叔易招客同遊黄蘖還以詩軸相示爲賦二詩·其二
作者：李綱
朝代：宋

江外留禪老，佳名借此山。
忘心寧戀著，寓意爲幽閑。
大士說法處，片雲生坐間。
他年筋骨健，相約更躋攀。
仲輔和寄送季弟詩復次韻寄之·其一
作者：李綱
朝代：宋

塊處江城無與遊，蘆花楓葉楚天秋。
蕭然霜鬢傷遲暮，久矣灰心任去留。
道阻每懷千里念，時危豈爲一身憂。
何年棣蕚還相映，醉臥元龍百尺樓。
仲輔和寄送季弟詩復次韻寄之·其二
作者：李綱
朝代：宋

新詩寄遠慰南冠，墜露遥知飲木蘭。
素愛少游乘下澤，尚憐子美縳微官。
遭罹貝錦如吾少，漂泊兵戈見汝難。
華髪比年老兄弟，相思對案不能餐。
伏睹四月五日赦書鑾輿反正中外大慶小臣有感斐然成章二首·其一
作者：李綱
朝代：宋

天眷吾皇築舊基，未應炎德遂中微。
共欣宸極還天步，賴有羣龍夾日飛。
霈澤及民寰海慶，孤忠許國寸心違。
建炎首被鈞衡選，孤負明恩淚濕衣。
伏睹四月五日赦書鑾輿反正中外大慶小臣有感斐然成章二首·其二
作者：李綱
朝代：宋

誤國姦邪已竄誅，天扶黼座正宸居。
少康一旅時猶在，髙祖三章術未疏。
必順人心收俊傑，自應天意助耘鋤。
纍臣海上空回首，願浥滄溟洗謗書。
伏讀三月六日內禪詔書及傳將士牓檄慨王室之艱危憫生靈之塗炭悼前策之不從恨姦回之誤國感憤有作聊以述懷四首·其一
作者：李綱
朝代：宋

憶昔廷諍駐蹕時，孤忠欲挽六龍飛。
萊公謾有親征策，亞父空求骸骨歸。
靈武中興形勢便，江都巡幸士心違。
纍臣獨荷三朝眷，瘴海徒將血涕揮。
伏讀三月六日內禪詔書及傳將士牓檄慨王室之艱危憫生靈之塗炭悼前策之不從恨姦回之誤國感憤有作聊以述懷四首·其三
作者：李綱
朝代：宋

歎息姦臣術已疏，謀身誤國竟何如。
馬嵬不進楊釗死，關陜初臨元振除。
王室威靈嗟索寞，蒼生環堵未安居。
荒陬不見中原事，望斷東吳一紙書。
伏讀三月六日內禪詔書及傳將士牓檄慨王室之艱危憫生靈之塗炭悼前策之不從恨姦回之誤國感憤有作聊以述懷四首·其二
作者：李綱
朝代：宋

胡騎長驅擾漢疆，廟堂髙枕失提防。
關河自昔稱天府，淮海于今作戰塲。
退避固知非得計，威靈何以鎮殊方。
中原夷狄相衰盛，聖哲從來只自彊。
伏讀三月六日內禪詔書及傳將士牓檄慨王室之艱危憫生靈之塗炭悼前策之不從恨姦回之誤國感憤有作聊以述懷四首·其四
作者：李綱
朝代：宋

建炎虛席待經綸，恩賜宸章寶墨新。
學際天人何敢爾，忠開金石庶當仁。
孔明得主規模壯，陸贄離朝謗讟頻。
今日追思慚至意，御書重執淚盈巾。
休寧縣驛舍初見楊花
作者：李綱
朝代：宋

山館風光隨分好，方塘碧長萋萋草。
楊花搖蕩入疏簾，又是一年春色老。
似表復以詩來再次前韻并簡似矩待制似之舍人
作者：李綱
朝代：宋

吾宗抱逸韻，試吏得南屏。
掃廳日哦詩，俗士駕敢並。
雙谿與疊嶂，拄頰對佳境。
諸昆奉板輿，晨夕嚴省定。
仲氏近剖符，鍊養窺丹井。
叔兮久燕閒，禪要心獨領。
何人縶騏驥，逸足未髙騁。
會當歸本朝，宗社重九鼎。
衰疲老山林，耕釣供餌餅。
叩門欣得朋，草草具醪茗。
追思會金陵，三載如食頃。
契闊懷晤言，川途阻修永。
臨流送將歸，歲晏風霜冷。
寄聲昆季間，卜隣誰定肯。
天髙烟霧深，且縱江湖艇。
余久不飲酒雨過晚凉悠然獨酌戲成此篇
作者：李綱
朝代：宋

崎嶔歷落真可笑，飄泊流離初不羞。
蒼髯華髮老張鎬，火色鳶肩窮馬周。
身長九尺安所用，命酒一斗聊銷憂。
醉中起舞頗自得，慷慨不知風雨秋。
余乙巳春赴奉常召如京師五月四日至京口同似表叔易遊北固甘露寺
作者：李綱
朝代：宋

招提殿閣鬱嵳峨，占得江山氣象多。
一水下臨縈素練，兩山對峙疊青螺。
乍欣心目到空闊，坐看風雲相盪摩。
景物自新人自老，舊遊追憶奈愁何。
余來湖外家問不通者累月因和淵明停雲篇以遣懷
作者：李綱
朝代：宋

上天停雲，以陰以雨。
我之懷矣，川路修阻。
田園將蕪，幼稚誰撫。
鴈信來遲，鶴立以佇。
凄其以風，零雨其濛。
自去梁谿，爰止西江。
一室蕭然，臥于北窗。
塊獨處此，人誰我從。
豈無軒裳，誰適爲榮。
人之爲人，亦以有情。
亂離瘼矣，棄家遐征。
知我如此，不如無生。
今夕何夕，鵲嫋庭柯。
載植其尾，迭相鳴和。
發書占之，遠問爲多。
兆而未至，懷哉若何。
余來湖外臨行與叔易奕而勝得銅爐製作精古愛之常置几案間感物懷人爲賦此詩
作者：李綱
朝代：宋

古製精巧後莫擬，何年著此形模偉。
狀爲神獸踐脩虺，蜿蜒脊脅奠厥趾。
犀兕一角昂其鼻，胸腹空洞口哆侈。
關機開闔如投匭，葭灰養火焚沈水。
霏微牙吻煙雲起，提攜愛玩置燕几。
慱山篆鼎詎可比，一枰何日刷前恥。
滿軒風月人千里，清香一炷愁如洗。
余兩過湖湘皆以事阻不到南嶽今自衡趨潭意謂決可一到又以新討降步諒之衆不果往爲之悵然成兩絕句·其一
作者：李綱
朝代：宋

衡嶽崢嶸倚太清，長時霧雨少晴明。
我來卻恨緣征討，不得祝融峰上行。
余兩過湖湘皆以事阻不到南嶽今自衡趨潭意謂決可一到又以新討降步諒之衆不果往爲之悵然成兩絕句·其二
作者：李綱
朝代：宋

七年三楚江邊，阻上衡山信鮮緣。
此去便爲歸老計，不知重到是何年。
余幼嘗一到廬山再遊已三十年矣感懷二首·其一
作者：李綱
朝代：宋

夢想廬山三十秋，却因謫宦得重遊。
禪林處處逢清賞，山路人人識故侯。
絕嶺半將雲幕覆，飛泉長作玉虹流。
平生丘壑真吾志，一洗胸中萬斛愁。
余幼嘗一到廬山再遊已三十年矣感懷二首·其二
作者：李綱
朝代：宋

香爐峰頂紫煙凝，三峽橋邊雪浪驚。
不爲迂疏成遠謫，豈能蕭散箇中行。
雲霞映带松蘿色，殿閣深嚴鍾磬聲。
回首世緣真夢幻，故應長此寄浮生。
余扺沙陽之夕民居延火幾爇官局因念以論水得罪復以火驚殊可笑歎戲成此詩
作者：李綱
朝代：宋

囊封論水謫天涯，纔到沙陽火復隨。
本爲玄冥遭放逐，却因回禄更驚疑。
生辰端是窮申未，學易何曾悟坎離。
爛額焦頭那足惜，只愁蓬跡久飄移。
余築室梁谿之上三年而後成手植花木甚衆遭值世故未嘗得安居其間歲暮羈旅慨然念之因和淵明時運詩以見意
作者：李綱
朝代：宋

卜宅梁谿，成非一朝。
面山枕岡，遠市近郊。
脩竹茂林，翠連烟霄。
松桂吐香，杞菊長苗。
旁臨清流，塵纓可濯。
小閣崷然，九峰遠瞩。
豈無華宇，於我自足。
兄弟塤箎，於焉相樂。
春服既成，如浴乎沂。
風乎舞雩，詠嘯而歸。
自我離羣，潛然涕揮。
拊心念舊，電往莫追。
今夕何夕，夢還我廬。
稚子候門，兩髪髧如。
携幼入室，濁酒傾壺。
慨我寤歎，誰復如余。
余行次衡陽彈壓曹成七萬餘人出湖南境移師衡山降步諒二萬衆既入長沙次日即遣師降王進三千人於湘鄉縣七星寨復破王俊三千餘人於邵州其餘羣盜以次討定凡五萬餘選擇精銳得萬二千人分隸諸将境內遂安流移歸業上章復丐宫祠未報間聞有旨廢宣撫司及以言者罷去有感二首·其一
作者：李綱
朝代：宋

起廢無因許退藏，報恩欲效短中長。
固知吉甫無張仲，猶冀文侯知樂羊。
破賊功名嗟寂寞，吞燕志氣已淒涼。
春鴻秋鷰空來往，昭氏成虧可兩忘。
余行次衡陽彈壓曹成七萬餘人出湖南境移師衡山降步諒二萬衆既入長沙次日即遣師降王進三千人於湘鄉縣七星寨復破王俊三千餘人於邵州其餘羣盜以次討定凡五萬餘選擇精銳得萬二千人分隸諸将境內遂安流移歸業上章復丐宫祠未報間聞有旨廢宣撫司及以言者罷去有感二首·其二
作者：李綱
朝代：宋

大将呼來若小兒，片言罷去復何疑。
才如頗牧猶遭譖，功似韓彭未免危。
往事幾番萋菲織，孤忠惟賴聖明知。
歸歟久得山林趣，丹荔青蕉正是時。
余賦佚老堂志宏見和復用前韻成一篇呈興宗
作者：李綱
朝代：宋

人生期百年，得老亦無幾。
超然髙世士，急流貴勇止。
掛冠神武門，不與王侯事。
驅車返田廬，出關隨父子。
寧知千載後，夫子亦云爾。
虛堂號佚老，遊息長在此。
心閒齊物我，漏盡謝生死。
遺德藹清芬，承家有賢嗣。
行年踰六十，遇物如止水。
豈惟詩家流，端是林下士。
閉關園日涉，不種紅與紫。
滿庭松桂香，月露浩如洗。
風篁自蕭蕭，池溜方泚泚。
知我却叩門，鋤榛出芳卉。
杞菊初長苗，棠梨半含蘂。
清談款襟抱，忘此德與齒。
境幽人復佳，發我斐然意。
作詩掛楹間，拙惡何時弭。
鄧侯亦可人，佳句實予起。
抱膝更長吟，蕪音慚四始。
促織
作者：李綱
朝代：宋

促織哀吟不自勞，草根牀下夜蕭騷。
我爲逐客宜無寐，何事齁齁至日髙。
保寧禪師真贊
作者：李綱
朝代：宋

此是保寧風度，具眼衲僧試覷。
面孔雖然醜拙，肚裏非常峭措。
佛祖一口吞盡，問着當下休去。
却說梁谿覓贊，大小一場露布。
偶作
作者：李綱
朝代：宋

休問梁谿何所爲，應緣日用且隨時。
朝看藏典聊遮眼，夜閱韋編未覺疲。
獨酌飄零一杯酒，狂吟敏捷百篇詩。
困來打睡饑來飯，遊戲神通誰得知。
偶得雙鯉付厨作鱠以薦一觴
作者：李綱
朝代：宋

雙鯉從來丙穴東，霜刀縷切膾花紅。
銀絲藿葉自争巧，玉筋金盤未覺空。
德飽姜侯情已重，詩成杜老志應同。
秋風笠澤鱸尤美，何日扁舟入手中。
偶成
作者：李綱
朝代：宋

洞霄吏上紫霄峰，潄玉亭遊玉局翁。
人物風流何可並，山林趣舍略相同。
是非論定千年後，身世塵勞一夢中。
我是騎鯨謫仙裔，赤鯶相逐御清風。
偶題
作者：李綱
朝代：宋

日照溪光碧起鱗，溪頭鴈鶩自成羣。
可憐獨鶴歸何處，萬里相隨一片雲。
偶題·其一
作者：李綱
朝代：宋

霜風響枯林，曠野慘寒色。
川路阻且長，客子方遠適。
東吴眇何在，仰羡歸飛翼。
惟有溪邊梅，猶能慰愁寂。
偶題·其二
作者：李綱
朝代：宋

水落潮乾人取途，西風索索響黄蘆。
沙頭驚起數行鴈，恰似舊藏蘆鴈圖。
偶題二首·其一
作者：李綱
朝代：宋

金僊實語教觀空，老氏微言戒知足。
生前能著幾兩屐，安用胡椒八百斛。
此身猶自是蘧廬，身外何須寶金玉。
一衣一食便有餘，從此梁谿須窒欲。
偶題二首·其二
作者：李綱
朝代：宋

退之呵佛乃知佛，王莽崇儒豈信儒。
救弊自須煩詆毁，即真安用假詩書。
傳畫忠義圖
作者：李綱
朝代：宋

君臣以道合，言出心莫逆。
膏澤下於民，美化施無極。
中世此道衰，言如水投石。
義士以死爭，直諫或有益。
折檻制留今，斷鞅事存昔。
當車血污輪，伏蒲涕霑席。
昭然貫日誠，屹爾迴天力。
誰將丹青手，圖此忠義跡。
傳之置坐隅，能使懦夫激。
斯人不復見，壯哉古遺直。
傳畫美人戲成
作者：李綱
朝代：宋

美人顔色嬌如花，鬒髪光翳朝陽鵶。
玉釵斜插翠眉蹙，豈亦有恨來天涯。
畫工善畫無窮意，故把雙眸翦秋水。
丹青幻出亦動人，况復嫣然能啓齒。
年來居士心如灰，草户金鎚擊不開。
縱教天女來相試，虛煩雲雨下陽臺。
元日
作者：李綱
朝代：宋

去年元日朝明堂，對立玉皇香案傍。
今年元日謫沙陽，獨在天涯家一方。
君恩未報已飄泊，親老欲養徒徬徨。
東風回首帝鄉遠，白雲望斷吳天長。
元結嘗經略容管王守作次山堂以思其人爲賦此詩
作者：李綱
朝代：宋

華堂髙敞爲思元，善政相望數百年。
冊府聲名秀羣玉，海邦巖洞有叄天。
漫郎去久風流在，病客來臨道里邅。
聖主中興誰作頌，願觀老手筆如椽。
兜擔石
作者：李綱
朝代：宋

仙人戲睹翠蛾眉，空有花餘照夕暉。
雲月娟娟風嫋嫋，尚疑玉質在簾幃。
兜率寺
作者：李綱
朝代：宋

隨意寓禪房，小軒風露凉。
山幽雲傍户，林迥月窺牀。
竹色曉增翠，桂花秋欲香。
無人知此意，天影碧茫茫。
入江西境先寄諸季二首·其一
作者：李綱
朝代：宋

閩山行盡碧巉巖，稍見川原雲木參。
萬里瘴嵐來海外，一溪煙水到江南。
故人邂逅端如夢，世事紛紜未易談。
鑄印墩頭家漸近，秋風歸騎亦驂驔。
入江西境先寄諸季二首·其二
作者：李綱
朝代：宋

征途詰屈避兵戈，歎息勞生可若何。
却把蘧廬作安宅，毎聞鐃鼓輙悲歌。
候門稚子鶴立久，浮海先生霜鬢多。
可惜光陰四寒暑，只於來往與銷磨。
八月十一日次茶陵縣入湖南界有感
作者：李綱
朝代：宋

憶昔湖南全盛日，郡邑郷村盡充實。
連年兵火人煙稀，田野荆榛氣蕭瑟。
我初入境重傷懷，空有山川照旌節。
試呼耆老細詢問，未語吞聲已先咽。
自從虜騎犯長沙，巨寇如麻恣馳突。
殺人不異犬與羊，至今澗谷猶流血。
盜賊縱横尚可避，官吏貪殘不可說。
挾威倚勢甚豺狼，刻削誅求到毫髪。
父子妻孥不相保，何止肌膚困鞭撻。
上户逃移下户死，人口凋零十無八。
九重深遠那得知，使者寛容失譏察。
今朝幸睹漢官儀，願使斯民再蘇活。
我聞此語心如摧，平生况有陽城拙。
行移州縣遣官僚，盡罷科須治姦猾。
巨蠧推窮付囹圄，社鼠城狐掃巢穴。
削平羣盜拊瘡痍，報政何須待朞月。
祖宗德澤感人深，周漢正賴宣光哲。
中興之運期有在，庶以涓微助溟渤。
少陵酷愛舂陵行，千古知心有元結。
六如亭
作者：李綱
朝代：宋

松林葬玉近禪扃，便把伽陀當勒銘。
居士已亡三昧手，侍人空有六如亭。
玉環約指無消息，巫峽行雲更杳冥。
萬法本來皆夢幻，春風又見草青青。
六月十八日同陳興宗鄧成彦志宏早會凝翠閣晚遊泛碧齋
作者：李綱
朝代：宋

高閣凝虚翠，虛齋泛碧川。
七峰連秀色，萬户鎖晴煙。
風物悲遊子，登臨集衆賢。
伊蒲修淨供，香霧繚芳筵。
嗜酒陶元亮，狂吟白樂天。
嫩菱披紫角，新荔擘紅圓。
文字真清飲，溪山結勝緣。
畫橋横螮蝀，繡嶺臥蜿蜒。
落日生氣靄，移舟信泝沿。
星河光耿耿，風露氣涓涓。
山吐三更月，人遊半夜船。
亂螢行熠燿，宿鷺立聯拳。
盡興忘歸櫂，銜盃約倒蓮。
乘槎疑犯漢，御氣欲登僊。
但有詩千首，何妨謫九年。
深慚二三子，陪我亦蕭然。
六竹外尚有偃風頂雨二本留故家志宏欲之而未得戲作絕句附卷末庶幾異日悉歸志宏也
作者：李綱
朝代：宋

六様根莖妙入神，兩枝風雨更清新。
此君族類須收拾，莫使飄零歎失身。
六言頌六首贈安國覺老·其一
作者：李綱
朝代：宋

大虚一點真氣，都盧半掬水中。
堪笑鍾離散漢，付與安國秃翁。
六言頌六首贈安國覺老·其三
作者：李綱
朝代：宋

本來滴水滴凍，豈礙徹風徹顛。
欲問東西祖意，莫嫌喫飯參禪。
六言頌六首贈安國覺老·其二
作者：李綱
朝代：宋

心似蓮花疏通，身如靈龜藏蟄。
三十年來住持，不曾嚼破一粒。
六言頌六首贈安國覺老·其五
作者：李綱
朝代：宋

信口長吟短詠，落筆春蚓秋蛇。
萬法無心契合，絲毫擬議即差。
六言頌六首贈安國覺老·其六
作者：李綱
朝代：宋

莫問是魔是佛，休言學道學禪。
若能不作聖解，便是人間散仙。
六言頌六首贈安國覺老·其四
作者：李綱
朝代：宋

不用讀書讀史，自能說西說東。
若人欲了此法，一源通處皆通。
再和趙正之都運觀水戰三首·其一
作者：李綱
朝代：宋

戈船列陣楚江濱，世事何嘗不在人。
鷁首衝風開雪浪，甲光向日動金鱗。
烟霄易覺壺中晚，談笑潛回席上春。
更辱佳篇與褒飾，主人深有愧西賓。
再和趙正之都運觀水戰三首·其三
作者：李綱
朝代：宋

抱病深棲雲海濱，誤恩起廢愧陳人。
飛騰固乏摶風翮，游泳長思縱壑鱗。
一局銷磨垂老日，三杯搖蕩滿懷春。
何當詔許歸田野，會有漁樵作上賓。
再和趙正之都運觀水戰三首·其二
作者：李綱
朝代：宋

使節來從河水濱，天心圖舊慰斯人。
肅将宸指蠲民瘼，力挽恩波活轍鱗。
北伐正須猷克壮，中興方與物爲春。
外臺豈久留英躅，佇見觀光利用賓。
再次前韻
作者：李綱
朝代：宋

妙手不可遇，心匠良難傳。
於中營丘生，名若日月懸。
胸次有衡霍，筆端合其天。
坐令衆畫史，縮手嗟材綿。
公於何處得，藏此圖書淵。
晝賞不知厭，夜觀燭如椽。
我昔遊七閩，足踏羣山巔。
最愛演仙峰，石色潤且堅。
樓臺與粧綴，輕素拖晴煙。
朅來見兹畫，恍若復造前。
爲技一至此，丹青誠可捐。
譬猶繪神駿，不必錦連乾。
陽嶺鬱葱蒨，陰崖極鎔鐫。
人禽與屋木，種種法象全。
往者邈難追，後來誰復先。
新詩爲發揮，與畫爭清研。
寶劍藏古嶽，賢士隱里鄽。
一朝遇鑒賞，曄若五采宣。
顧我涉道淺，遊世困縶攣。
惟有古人心，刻意思精研。
兹畫不可取，但誦瑶瓊篇。
何須畫中看，吾方老雲泉。
再次前韻·其一
作者：李綱
朝代：宋

太清真境絕氛埃，十二瑤臺面面開。
戰退玉龍鱗甲冷，導迎仙鶴羽儀來。
祥編已慶占盈尺，和氣行欣浹九垓。
須信天公工幻戲，晴山依舊翠崔嵬。
再次前韻·其二
作者：李綱
朝代：宋

霏霏玉屑灑層霄，皓色輕盈已覆凹。
留客徑須開綠蟻，探春何處認青梢。
階庭充積無庸掃，松竹欹摧尚惜敲。
深愧主人修具薄，嘉賓徒使獻酬交。
再次韻
作者：李綱
朝代：宋

落筆蕭森遽如許，墨爲根莖紙爲土。
眉山作此共言好，譬猶字法稱虞褚。
世人畫竹不畫意，謾捨丹青欲侔古。
胸中幹葉本天成，心手應時那可語。
此君於我定有緣，每念移根栽小圃。
開圖忽見數株新，却怪龍孫入吾户。
年來幾欲斷吟哦，照眼還成自難禦。
發緘又復讀佳篇，詩癖遥知猶未愈。
再次韻崧老見和之作時傳春秋集傳又欲借易說故篇中及之
作者：李綱
朝代：宋

胡塵暗中原，河洛皆穹廬。
衣冠競南渡，故國靡復餘。
襄陵大嶽裔，亦爾困征涂。
顛沛不忘道，呻吟曳長裾。
如公巨川舟，豈止清廟瑚。
愧我正羈束，未能踵漢疏。
幸然聲氣同，鳴鳯棲必梧。
褰裳思琢磨，道阻不得俱。
已從借麟經，更欲窺羲書。
庶或晚聞道，洗心復其初。
湘沅騷人鄉，蘭芷今豈無。
回風搖蕙草，歎息空幽居。
再用奴字韻呈幾叟
作者：李綱
朝代：宋

平生志尚在丘壑，肯學衛霍追匈奴。
綿上之田方欲隱，草堂之靈休謝逋。
富貴於人何翅夢，理義悦我真如芻。
晚交夫子談道妙，應笑連叔驚肩吾。
再用陳園韻示鄧志宏
作者：李綱
朝代：宋

青松更雪霜，始見枝幹老。
挺然節操士，安用致身早。
吾衰習禪觀，頗覺得無惱。
每於文字間，未免尚窮討。
遇物空吟哦，愧乏句語好。
有時肆狂言，自哂太草草。
儒生捨翰墨，無與寄幽抱。
富貴非所願，神仙渺雲島。
寧知萬卷中，養此一氣浩。
子若汗血駒，振轡千里道。
我如鎩翮鴻，毛羽半摧槁。
適然相值遇，豈異宛丘翿。
新詩迭唱酬，險韻類虛擣。
文章雖末技，塵語貴除掃。
勉哉扛鼎力，迴此狂瀾倒。
此外復何爲，窮通付旻昊。
再賦一章寄諸季約同隱羅浮
作者：李綱
朝代：宋

枕海仙山舞翠蛟，葛洪丹竈尚餘凹。
兵戈滿眼歸何地，雲木連天思結巢。
豈有聲名同八士，當令蹤跡繼三茅。
携家早作來遊計，玉户金關幸可敲。
再賦一首
作者：李綱
朝代：宋

十年不踏江南村，想像梅花勞夢魂。
豈惟捧心笑西子，只恐舉步迷東昏。
繁英恍訝羣玉府，墮蕊悄愁金谷園。
冰肌自飲晨露白，粉質不浴驪湯温。
我行閩嶺喜入眼，皓彩照耀咸池暾。
煙凝雲慘更愁絕，積雪欲堆袁安門。
天香國艷世無匹，何用苦死教能言。
吹殘樓角真可惜，莫厭秉燭臨芳樽。
再賦孔雀鸚鵡二首·其一
作者：李綱
朝代：宋

孔雀來從海上村，參差脩尾燦金文。
素知肅穆鸞凰侣，不是喧卑雞鶩羣。
玄圃赤霄雖有志，碧梧翠竹正須君。
攜持萬里歸吳越，悵望海山深處雲。
再賦孔雀鸚鵡二首·其二
作者：李綱
朝代：宋

學語鸚鶵羽漸成，掌中取食絕猜驚。
籠寛得遂朋從志，春曉初聞客到聲。
賦就襧衡文不點，杓随李白飲如鯨。
遠攜休歎殊方去，我亦随緣得此生。
再賦志宏千葉鶯粟
作者：李綱
朝代：宋

春深百草争開花，天香國色世共嘉。
誰令鶯粟亦妍好，濯濯似舉風中霞。
一畦同種偶千葉，巧思端屬東君家。
年來居士已忘物，對花聊復一笑呀。
色空本是不二法，何用自生分别耶。
更思崖蜜煑牛乳，甘滑滿甌全勝茶。
再賦芭蕉
作者：李綱
朝代：宋

带雨移根潤，驚雷展卷新。
清陰浸白氎，碧色照烏巾。
戒酒盃翻葉，揮風扇傍人。
幽姿隨處好，休問不堅身。
再賦酴醿贈志宏
作者：李綱
朝代：宋

春入酴醿如憤洩，翻空萬點枝頭雪。
濃花嫩蘂滿柔柯，應笑蓬葭春亦茁。
東君端的衒工夫，故把瓊酥巧粧綴。
含風觸處便氛氲，带月看時更清絕。
幽香移入小齋中，獨比餘花最難歇。
子應憐我惜春光，刺手鈎衣幾番擷。
却嗟草木本無情，亦解随時自開閉。
對花一醉更繙書，醉裏猶能讀爲霓。
冬日來觀鼓山新閣偶成古風三十韻
作者：李綱
朝代：宋

尋盟訪鼓山，風物宛如昨。
山中有開士，彈指成傑閣。
應真飛錫來，一一得所託。
翬飛騫棟甍，絢爛麗丹雘。
峨峨大頂峰，孤影入簷角。
乃知象教力，建立必卓犖。
却爲靈源遊，雲木互參錯。
巖深松桂香，石古苔蘚剝。
冬温日清美，景短氣蕭索。
天然資野逸，安用遮翠幕。
快哉緬登臨，及此小搖落。
乘髙望瀛海，南極露垠堮。
蓬壺在跬步，誰謂仙山邈。
蒼茫杳靄中，萬象恣磅礴。
迴頭睇中原，郡國半沙漠。
犬羊污宫殿，蛇豕穴城郭。
疇能挽天河，一洗氛祲惡。
我生多艱虞，久矣衰病作。
君恩聽言歸，養拙侣猿鶴。
忽忽歲遒盡，平子殊不樂。
幸同二三子，杖履徧丘壑。
躋攀力尚强，談笑心無怍。
野鹿飽豐甘，冥鴻在寥廓。
翻思軒冕間，何異遭束縳。
斯遊信清絕，妙賞寄寂寞。
晚來凄以風，遠色秀增岳。
泠泠鐘磬聲，随月度林薄。
惄焉感時心，未免如隕籜。
倘能駕雲螭，豈復憂世瘼。
會當期若士，相與踞龜殻。
冬日登小閣有感呈子美提舉奉議·其一
作者：李綱
朝代：宋

霜落風髙萬里枯，孤鴻窅窅下平湖。
行藏誰會倚欄意，嘯詠聊爲終老娱。
寒日溪山相掩藹，暮雲樓閣半虛無。
何人妙解丹青事，畫作輞川煙靄圖。
冬日登小閣有感呈子美提舉奉議·其二
作者：李綱
朝代：宋

遶舍松林寒不枯，煙霞深處見澄湖。
縈青繚白知誰賞，把酒裁詩可自娱。
剡曲幸非千里遠，同雲又復一冬無。
會當半夜溪山白，乘興真爲訪戴圖。
冬日閒居遣興十首·其一
作者：李綱
朝代：宋

歲暮碧山中，清霜日自濃。
隱牀吟蟋蟀，拂檻老芙蓉。
風月成三友，家山夢九龍。
道人知睡美，將曉小鳴鐘。
冬日閒居遣興十首·其一〇
作者：李綱
朝代：宋

僻處掩松門，知非更念恩。
庭空從雀啅，山暖覺蜂喧。
木葉静如掃，茶花開正繁。
蕭條歲云暮，倚杖自忘言。
冬日閒居遣興十首·其七
作者：李綱
朝代：宋

投老見多難，干戈日正深。
飲河胡馬健，破壘漢疆侵。
大將未燕首，小臣空越吟。
龍荒兩宫遠，感憤淚盈襟。
冬日閒居遣興十首·其三
作者：李綱
朝代：宋

蘭若富雲松，吾生寄此中。
無心復彈劍，有恨但書空。
白菊因霜紫，青楓向日紅。
晚來幽獨甚，臥聼竹間風。
冬日閒居遣興十首·其九
作者：李綱
朝代：宋

衰病寓僧房，閒中氣味長。
盤深饒芋栗，地僻懶冠裳。
坐隱烏皮几，行攜古錦囊。
接籬顛倒著，不是醉髙陽。
冬日閒居遣興十首·其二
作者：李綱
朝代：宋

飄泊向江城，山居境過清。
霜深猶竹色，風勁更松聲。
且盡杯中物，何須身後名。
擁爐孤笑處，寒夜又三更。
冬日閒居遣興十首·其五
作者：李綱
朝代：宋

宿雨乍晴天，初寒氣暫暄。
梳頭風滿櫛，曝背日臨軒。
小酌無新釀，閒眠只舊氈。
忘心亦忘法，作箇是安禪。
冬日閒居遣興十首·其八
作者：李綱
朝代：宋

澤國杳何許，鴈書初報安。
枝間鳥鵲喜，原上鶺鴒難。
松菊荒三徑，軒裳厭一官。
黄粱何日熟，客夢正邯鄲。
冬日閒居遣興十首·其六
作者：李綱
朝代：宋

深炷一爐香，孤吟夜正長。
山虚風落木，雲破月窺房。
老驥志千里，越禽思故郷。
羈栖兩寂寞，坐歎鬂毛霜。
冬日閒居遣興十首·其四
作者：李綱
朝代：宋

蕭颯鬢絲垂，此懷誰與知。
驚心傷網繳，老眼厭旌旗。
未遂龐公隱，空餘宋玉悲。
故園何處是，搔首望天涯。
冬至
作者：李綱
朝代：宋

殊方又復一陽芽，荏苒流年歎物華。
土薄葭灰難測候，氣温桃樹已開花。
雲鴻不到音書斷，鯨海無程道里賖。
賴有清心爲活計，不須爛醉作生涯。
冬至前六日奉陪舅氏燕集于張甥東齋泰孫侍坐舅甥四世同會豈易得也舅氏以詩見貺謹次韻成兩章拜呈并簡季弟二甥同賦·其一
作者：李綱
朝代：宋

舅甥髙會共稱觴，四世于今在一堂。
眉壽康寧由德厚，慶流深遠本源長。
但将直道師周孔，豈有嘉猷助禹湯。
提誨勤勤何以報，願言殊祉集新陽。
冬至前六日奉陪舅氏燕集于張甥東齋泰孫侍坐舅甥四世同會豈易得也舅氏以詩見貺謹次韻成兩章拜呈并簡季弟二甥同賦·其二
作者：李綱
朝代：宋

人間此會信非常，和氣薫然自滿堂。
競酌芳樽同勸壽，正當愛日欲迎長。
綵衣誦古如流水，華髪銜杯若沃湯。
乘馬路車何以贈，渭陽元自是王陽。
冬至後四日脩供羅漢巖因訪丹霞本老成四絕句·其一
作者：李綱
朝代：宋

道人眼静絕空花，巖壑蕭然物外家。
十載聞名今始到，龐公真是訪丹霞。
冬至後四日脩供羅漢巖因訪丹霞本老成四絕句·其三
作者：李綱
朝代：宋

碧山深處敞層巖，中有幽人默自參。
休指天雲與瓶水，煩師試說後三三。
冬至後四日脩供羅漢巖因訪丹霞本老成四絕句·其二
作者：李綱
朝代：宋

籃輿清曉叩禪扉，山路雲深翠濕衣。
誰家峰頭雙練瀑，空濛散作玉花飛。
冬至後四日脩供羅漢巖因訪丹霞本老成四絕句·其四
作者：李綱
朝代：宋

巖巒鼎足繚回廊，泉石幽奇草木香。
幸有峰前方丈地，可能爲築讀書堂。
冬至日雪二首·其一
作者：李綱
朝代：宋

銀河誰挽落層空，散作瓊蕤六出同。
和氣已隨陽氣至，人心自與帝心通。
魯臺不用書雲物，楚俗由來騐歲功。
多幸豐年又相繼，從今臥治聽衰翁。
冬至日雪二首·其二
作者：李綱
朝代：宋

端木飛花片片勻，天風不動玉成塵。
葭灰有意迎新律，梅蘂多情漏早春。
更覺西山饒爽氣，不妨東閣會嘉賓。
十年不見渾如夢，休怪兒童笑語頻。
凝翠晚望五絕句·其一
作者：李綱
朝代：宋

白蘋紅蓼滿汀洲，淅淅西風古渡頭。
寒日無情又西下，清溪不語水東流。
凝翠晚望五絕句·其三
作者：李綱
朝代：宋

日輪隱隱落西山，尚有殘陽木杪間。
暮暮朝朝成底事，可憐飛鳥自知還。
凝翠晚望五絕句·其二
作者：李綱
朝代：宋

桂香泛泛滿秋風，十里沙溪一望中。
景物隨時慰牢落，羈臣那解感飄蓬。
凝翠晚望五絕句·其五
作者：李綱
朝代：宋

白雲點破亂山青，影落寒谿晚更明。
誰謂天涯無鴈到，雝雝初聽兩三聲。
凝翠晚望五絕句·其四
作者：李綱
朝代：宋

林中輕素起寒煙，兩兩飛鷗傍釣船。
心在江湖歸未得，晚來幽獨更悽然。
出峽
作者：李綱
朝代：宋

出峽日將暮，綺霞連水明。
山遥欣野闊，海近覺江平。
稍稍洲渚轉，霏霏煙靄生。
舟人喜風便，時發櫂謳聲。
初入潭州二首·其一
作者：李綱
朝代：宋

長沙自昔號繁雄，兵火連年一掃空。
猶有江湖資險固，恨無方略暢威風。
旁通川陜關河遠，下視荆襄指掌中。
聖主中興當自此，無因借箸感堯聦。
初入潭州二首·其二
作者：李綱
朝代：宋

昔年假道過長沙，煙雨濛濛十萬家。
棟宇只今皆瓦礫，生靈多少委泥沙。
寸心報國渾忘老，四路宣風静不譁。
秪願吾皇假年月，直從襄漢定中華。
初到臨平見山二首·其一
作者：李綱
朝代：宋

我見青山若故人，峰巒照眼自相親。
只應今日愛山意，便是他時傲世因。
點綴白雲春縹渺，縈迴綠水晚奫淪。
君恩若許歸田里，定卜山間老此身。
初到臨平見山二首·其二
作者：李綱
朝代：宋

孤舟渺渺兩山間，終日鈎簾只看山。
落日半銜霞未散，疏林遠暝烏初還。
悽凉離恨誰能寄，浩蕩詩愁自莫删。
賴有青山可人意，與君相對且開顔。
初去長沙有感
作者：李綱
朝代：宋

恭承嘉惠半年餘，千里宣風愧術疏。
豈有恩威思将士，漫勞稚耋擁輪輿。
魚歸江海身方適，鳥出樊籠意已舒。
多謝吏民相眷戀，使君此去欲懸車。
初寒
作者：李綱
朝代：宋

霜早風髙寒氣萌，可堪獨傍楚江行。
貂裘已敝蘇季子，葛屨更穿東郭生。
卯酒暈紅朝玉頰，夜爐燃鼎沸松聲。
妻孥千里應思我，悵望牛衣此日情。
初發雷陽有感二首·其一
作者：李綱
朝代：宋

夢中曾過鬼門關，敢冀君恩聽北還。
父子相随幸良厚，僕奴半死涕空澘。
風煙蕭瑟黄茅瘴，山路崎嶇赤脚蠻。
歸去梁谿見桑梓，定抛冠佩老巖間。
初發雷陽有感二首·其二
作者：李綱
朝代：宋

餘生幸爾脫垂涎，雞肋安能拒老拳。
萬里得歸辭瘴海，三年奔命厭征軒。
採薇散髪嵇中散，開竈燒丹葛稚川。
此去山林如脫兔，這回且結好因緣。
初見梅花三絕句奉呈王豐甫待制·其一
作者：李綱
朝代：宋

江梅何處不先春，海嶠初逢若故人。
誰謂冰姿太清淡，一回相見一回新。
初見梅花三絕句奉呈王豐甫待制·其三
作者：李綱
朝代：宋

每将香劑學江梅，及嗅梅花始覺非。
月夜故園浮動處，攀條嚼蘂幾時歸。
初見梅花三絕句奉呈王豐甫待制·其二
作者：李綱
朝代：宋

開花不許衆芳知，冷艷幽芳特地奇。
霜霰不飛閩候暖，更留綠葉伴青枝。
初見牡丹與諸季申伯小酌
作者：李綱
朝代：宋

牡丹家中州，尤者西邑洛。
姚黄妃魏紫，餘品皆落寞。
南方瘴癘地，寒暑互參錯。
浪蘂與浮花，未春先已作。
安能萃和氣，孕此木芍藥。
今朝眼忽開，數朵到書閣。
郁然蘭蕙芬，爛若雲霞爍。
雖非千葉繁，香色亦不惡。
花王苗裔遠，氣格尚宏廓。
羣芳類凡禽，累百慚一鶚。
把酒共對之，寄意良匪薄。
無辭倒金樽，坐使花空落。
初見荷花
作者：李綱
朝代：宋

雨過芙蕖滿曲塘，端疑翠蓋擁新粧。
風翻圓碧田田葉，露浥深紅苒苒香。
根出淤泥成妙凈，氣侵虛閣愈清凉。
開花不待秋風起，景物依然類浙鄉。
初食荔枝四絕句·其一
作者：李綱
朝代：宋

烟雨濛濛半暑時，輕紅旋摘自提攜。
不知誰是善知識，斷送歸家食荔枝。
初食荔枝四絕句·其三
作者：李綱
朝代：宋

堆盤盛喜珠璣滿，繞齒乍驚冰雪香。
病酒相如正消渇，不妨時擘絳紬囊。
初食荔枝四絕句·其二
作者：李綱
朝代：宋

平昔傳聞十八娘，豐肌秀骨有餘香。
今朝親到芳叢下，應許幽人饜飫嘗。
初食荔枝四絕句·其四
作者：李綱
朝代：宋

南海何年貢荔枝，知音千古有楊妃。
華清賜浴嬌無力，一騎紅塵初到時。
初食金橘
作者：李綱
朝代：宋

江湖種橘侔洞庭，於中小者如龍睛。
珊瑚枝幹碧玉葉，結實璀璨羅繁星。
客持贈我意已重，貯以翠籠尤晶熒。
氣含風露更髙潔，色著霜日微紅青。
勻圓入手訝磊砢，甘酸流頰淒芳馨。
金丸玉齒乍破碎，中有沆瀣凝清冰。
厥包憶昔貢宫闕，瀟湘遠物來天扃。
爭新效美不論直，萬顆坐覺千金輕。
美人轉賜入懷袖，歸來分餉同瑤瓊。
只今八駿杳安在，此物亦爾無光精。
天涯相見兩寂寞，敢以陋質傷飄零。
舉觴爲爾成一醉，醉中不省居蠻荆。
别夾山能老
作者：李綱
朝代：宋

相逢千偈口瀾翻，已是親曾到夾山。
猿鳥可能知祖意，飛騰青嶂碧巖間。
别武夷途中偶成寄觀妙法師
作者：李綱
朝代：宋

道妙觀來物物通，武夷仙境幸相逢。
溪流玉雪三三曲，山鎖雲霞六六峰。
去路歸鞍方眷戀，淡煙疏雨正蒙茸。
羡師日在神仙窟，迴首巖巒紫翠重。
到長沙月餘即上章復丐宫祠以詩陳情寄呂丞相元直
作者：李綱
朝代：宋

衰病投閑不記年，誤恩暫到楚江邊。
布宣威德銷羣盜，循撫疲癃理廢田。
報國固将求尺寸，乞身又欲老林泉。
歸歟晚節知無悔，賴有元台爲保全。
劉仲髙提刑見示喜雨佳作次韻和之奉呈全真安撫資政
作者：李綱
朝代：宋

精禱龍淵默感通，寸誠端可格蒼穹。
驅除旱暵千峰翠，灑濯焦枯百穀豐。
可喜盍親尊酒渌，成霖未放海雲紅。
清涼更覺山川勝，閉户空慚學寓公。
劍浦道中二首·其一
作者：李綱
朝代：宋

宿霧霏霏隱翠嵐，傍溪幽石自巉巖。
樵歌遞響來危徑，漁網連舟集小潭。
野渡無人閒寂寂，林花著雨落毿毿。
誰知逐客凄凉意，歳宴南遷劍浦南。
劍浦道中二首·其二
作者：李綱
朝代：宋

此去平津路匪遥，嶺雲溪雨自蕭蕭。
山深瀉澗泉長響，地暖凌寒草不凋。
放逐却教窮水石，登臨因得狎漁樵。
誰憐澤畔人憔悴，更把騷辭賦大招。
劍潭
作者：李綱
朝代：宋

當時神劍埋豐城，鬱鬱光氣衝斗星。
千年古獄斸幽扃，下得至寶雙青萍。
雌雄不知誰與名，拭以異土聊發鉶。
龍文星彩愈晶熒，正晝無影魑魅驚。
雄飛霄漢隨雷霆，雌躍淵水歸延平。
没人下瞰風濤生，天矯化作虯龍形。
茂先博識非無憑，神物終合信有徵。
沈沈潭影含虛明，寶氣久秘必復呈。
會當探取搜元精，佩服坐能驅百靈。
姦諛膏血紛羶腥，與爾相攜遊太清。
北望
作者：李綱
朝代：宋

迢迢休北望，汨汨正南遷。
出處豈無意，阨窮那問天。
銷愁憑酒醆，遣興賴詩篇。
詩酒吾家事，從今號謫仙。
北歸將自英韶趨江表因遊清遠峽碧落洞謁六祖于曹溪望韶石渡庾嶺皆嶠南絕景也適江西道梗遵海而歸此志不遂賦五絕見意·南華寺
作者：李綱
朝代：宋

久矣曹溪法雨流，秪傳一滴滿中州。
南來不見祖師面，長與祖師同此遊。
北歸將自英韶趨江表因遊清遠峽碧落洞謁六祖于曹溪望韶石渡庾嶺皆嶠南絕景也適江西道梗遵海而歸此志不遂賦五絕見意·庾嶺
作者：李綱
朝代：宋

誰言庾嶺極荒遐，夾道青松釋梵家。
暍暑北歸遵海上，無因一爲折梅花。
北歸將自英韶趨江表因遊清遠峽碧落洞謁六祖于曹溪望韶石渡庾嶺皆嶠南絕景也適江西道梗遵海而歸此志不遂賦五絕見意·清遠峽
作者：李綱
朝代：宋

凝碧灣頭碧玉山，林松古寺寄孱顔。
佳人得侣已長嘯，空使山僧藏白環。
北歸將自英韶趨江表因遊清遠峽碧落洞謁六祖于曹溪望韶石渡庾嶺皆嶠南絕景也適江西道梗遵海而歸此志不遂賦五絕見意·碧落洞
作者：李綱
朝代：宋

碧落嵌空羣玉峰，烟霞深鎖翠微重。
乳羊不作黄羊色，放筯能迴冰雪容。
北歸將自英韶趨江表因遊清遠峽碧落洞謁六祖于曹溪望韶石渡庾嶺皆嶠南絕景也適江西道梗遵海而歸此志不遂賦五絕見意·韶石
作者：李綱
朝代：宋

重華南狩到炎荒，髙會羣神廣樂張。
豈獨有情能率舞，至今峰石亦低昂。
北歸晝渡海風便波平尤覺奇絕成五絕句·其一
作者：李綱
朝代：宋

澄波不動琉璃滑，一望應須萬里餘。
舟行衝激浪花碎，如馭白雲遊碧虚。
北歸晝渡海風便波平尤覺奇絕成五絕句·其三
作者：李綱
朝代：宋

來時風浪夜喧驚，歸去潮波枕席平。
非是波神有分别，故教清晝看寰瀛。
北歸晝渡海風便波平尤覺奇絕成五絕句·其二
作者：李綱
朝代：宋

去得南風來北風，神靈只在指呼中。
老坡有語舊曾記，信我人阨非天窮。
北歸晝渡海風便波平尤覺奇絕成五絕句·其五
作者：李綱
朝代：宋

平生奔走畏江湖，暮齒來乘海上桴。
自哂井蛙真見小，望洋向若一盧胡。
北歸晝渡海風便波平尤覺奇絕成五絕句·其四
作者：李綱
朝代：宋

纖雲肆卷日方中，海色天光上下同。
身在琉璃光合裏，碧空涵水水涵空。
北歸次盰江疏山宗瑞長老來迓且言山巔有亭俯視羣山猶培塿也求佳名大書以榜之取少陵句爲目之曰一覽亭成兩絕句·其一
作者：李綱
朝代：宋

居士新從海上迴，勞煩竹杖與芒鞋。
故人何用將迎遠，明月清風常往來。
北歸次盰江疏山宗瑞長老來迓且言山巔有亭俯視羣山猶培塿也求佳名大書以榜之取少陵句爲目之曰一覽亭成兩絕句·其二
作者：李綱
朝代：宋

千里林巒紫翠環，孤亭縹緲白雲端。
登臨一覽衆峰小，始見疏山境界寛。
十三夜有小偷迨曉而獲志宏戲以詩來次其韻
作者：李綱
朝代：宋

夜半偷兒亦可憐，乘虛欲負壑中船。
銀盃羽化方搜篋，繡被風飄遽返氈。
妄意室中真有道，奪從虎口豈徒然。
貪夫一笑心爲咎，舉體空能發愛涎。
十二詠·圭沼
作者：李綱
朝代：宋

旋鑿幽池象玉圭，蓮開紅素兩相輝。
年來居士心離垢，天女從教試染衣。
十二詠·夢室
作者：李綱
朝代：宋

誰把人間比夢間，本來夢覺兩閒閒。
清風一枕北窗下，遊徧江南多少山。
十二詠·桂亭
作者：李綱
朝代：宋

團團雙桂拂茅齋，虚幌疏櫺盡日開。
會待秋髙風露下，清香飄泛月中來。
十二詠·橘亭
作者：李綱
朝代：宋

雪避繁華葉勝雲，野亭秋後露苞新。
橘中不减啇山樂，留與昂藏四老人。
十二詠·磬塘
作者：李綱
朝代：宋

喬木森森借綠陰，曲塘波影漾疏林。
龜魚不用愁清淺，藻荇菰蒲隱映深。
十二詠·竹亭
作者：李綱
朝代：宋

檻外新篁玉笋抽，和烟滴露碧先浮。
此君一日難相捨，疑我前身是子猷。
十二詠·花塢
作者：李綱
朝代：宋

收拾羣英賴化工，嫣然紅紫自成叢。
四時不絕芳菲意，誰謂春歸閬苑中。
十二詠·荔枝亭
作者：李綱
朝代：宋

平生最賞荔枝名，手植芳根傍草亭。
嘉木亦知人意重，著花不待一周星。
十二詠·菖蒲澗
作者：李綱
朝代：宋

寸根九節結孤芳，青劍凌波日日長。
幸有仙方辨真贗，醫師休更進菖陽。
十二詠·藥圃
作者：李綱
朝代：宋

病翁餌藥欲扶衰，自斸霜根種種移。
端爲出山成小草，白雲深處飬青芝。
十二詠·蘭室
作者：李綱
朝代：宋

盡道幽蘭是國香，沐湯紉佩慕芬芳。
何如邂逅同心士，一吐胸中氣味長。
十二詠·雙蓮閣
作者：李綱
朝代：宋

並蔕芙蓉出綠波，靚粧鸞鑑照雙娥。
風清月曉微開處，無那幽人獨見何。
十六夜月二首·其一
作者：李綱
朝代：宋

清光殊未减，碧落絕纖塵。
綘闕飛金鏡，銀潢渡玉輪。
霏霏煙靄滅，湛湛露華新。
倚幌人千里，遥知翠黛顰。
十六夜月二首·其二
作者：李綱
朝代：宋

嫦娥長不老，宫殿復新秋。
丹桂欲飄子，素蟾相對愁。
林寒枝繞鵲，江迥水明樓。
逐客幾弦望，又看成玉鉤。
十六日泛舟
作者：李綱
朝代：宋

小雨破殘暑，移舟佳致多。
煙嵐遠增翠，雲水暮相和。
散綺霞依日，搖金月委波。
勝遊非易得，不飲欲如何。
千葉碧桃二絕句·其一
作者：李綱
朝代：宋

春光欲暮碧桃開，烟露相和染玉腮。
仙苑何人移得種，風光疑自茂陵來。
千葉碧桃二絕句·其二
作者：李綱
朝代：宋

每恨桃花抵死紅，年年穠艷笑春風。
誰知零落臙脂後，淺碧微開烟雨中。
午暑憇夜明館道傍清流激湍可愛所乏者茂林修竹耳二首·其一
作者：李綱
朝代：宋

火雲千丈映溪山，正是人間行路難。
賴有道傍飛瀑在，噴霜翻雪作清寒。
午暑憇夜明館道傍清流激湍可愛所乏者茂林修竹耳二首·其二
作者：李綱
朝代：宋

寶氣何年夜發明，至今郵舍得佳名。
我來不暇尋光景，但愛鏘金漱玉聲。
午暑憩潭田精舍老僧求詢其曾遊方否云以少嘗一到分甯感而賦此
作者：李綱
朝代：宋

修江深寂處，蘭若寄高邱。
松竹有古意，雲山無世愁。
老僧頭已白，鄰邑幼曾遊。
自哂何爲者，半生踰百州。
南安巖恭謁定光圓應禪師二首·其一
作者：李綱
朝代：宋

白衣隱去碧巖空，塔廟巋然海嶠東。
分化何殊遽如許，贈詩多寫以之中。
青山綠水年年好，明月清風處處同。
好住一方爲庇蔭，不須追逐泗濱翁。
南安巖恭謁定光圓應禪師二首·其二
作者：李綱
朝代：宋

嶺嶠經行萬屈盤，北歸今始到南安。
滿山泉石有古意，十里松筠生晝寒。
頗厭病身遊夢境，欲將餘日付巖端。
定光古佛今猶在，請問此光何處觀。
南昌樓秋望
作者：李綱
朝代：宋

兵火凋殘今幾秋，江山依舊繞層樓。
飛雲卷雨不窮態，明月清風無限愁。
老子平生興不淺，昔人何在水空流。
落霞孤鶩齊飛處，望斷楚天天盡頭。
南渡次瓊管江山風物與海北不殊民居皆在檳榔木間黎人出市交易蠻衣椎髻語音兜離不可曉也因詢萬安相去猶五百里僻陋尤甚黄茅中草屋二百餘家資生之具一切無有道由生黎峒山往往剽刼行者必自文昌縣泛海得便風三日可達艱難至此不勝慨然賦詩二首紀土風志懷抱也·其一
作者：李綱
朝代：宋

巨舶浮于海，長飈送短蓬。
夜潮和月白，曉日跳波紅。
雲影搖脩浪，瀾光接遠空。
喜過三河流，愁遠冠頭峰。
雷化迷天際，瓊儋入望中。
地遥横一線，山露點羣鴻。
偶脫鯨鯢患，尤欣氣俗同。
川原驚老眼，稚耋看衰翁。
蠻市蝦魚合，賓居棟宇雄。
人煙未寥落，竹樹自葱蘢。
碧暗檳榔葉，香移薄荷叢。
金花翔孔翠，綵幕問黎童。
南極冬猶暖，中原信不通。
管寧雖跡遠，阮籍已途窮。
澒洞滄波裏，蒼茫返照東。
客愁渾不寢，鼓角五更風。
南渡次瓊管江山風物與海北不殊民居皆在檳榔木間黎人出市交易蠻衣椎髻語音兜離不可曉也因詢萬安相去猶五百里僻陋尤甚黄茅中草屋二百餘家資生之具一切無有道由生黎峒山往往剽刼行者必自文昌縣泛海得便風三日可達艱難至此不勝慨然賦詩二首紀土風志懷抱也·其二
作者：李綱
朝代：宋

四郡環黎母，窮愁最萬安。
峒氓能憫寇，瀧吏豈欺韓。
草屋叢篁裏，孤城瘴海端。
民居纔百數，道里尚艱難。
徑陸憂生蜑，乘桴畏怒瀾。
颶風能破膽，癘氣必摧肝。
去死垂垂近，資生物物殫。
舶來方得米，牢罄或無餐。
樹芋充嘉饌，蠯蠃薦淺盤。
蔞藤茶更苦，淡水酒仍酸。
黎户花縵服，儒生椰子冠。
檳榔資一醉，吉貝不知寒。
何必從詹尹，無因詠考槃。
失圖嗟罪大，得此荷恩寛。
顧影同三友，談空不二觀。
中州杳何在，猶共月團欒。
南遷道鬱林郡守王君示古律詩一篇北歸輙成兩篇以答其意·其一
作者：李綱
朝代：宋

山圍古郡碧周遭，陸績衣冠雅自襃。
海上來歸懷麈尾，鬢間空歎長霜毛。
易書顧我耽成癖，詩筆憐君老更豪。
此去龍城幸非遠，不須巨石壓雲濤。
南遷道鬱林郡守王君示古律詩一篇北歸輙成兩篇以答其意·其二
作者：李綱
朝代：宋

垂老相逢海嶠間，盈編珠玉破愁顔。
清名豈籍鬱林石，雅志常存仙奕山。
丘壑採薇嗟我病，絃歌爲政羡君閒。
中原杳杳旌旗暗，迴首春風涕一澘。
即事三首·其一
作者：李綱
朝代：宋

賓江兩岸木綿飛，負郭家家熟荔枝。
瘴雨蠻煙已蕭瑟，可堪梅子欲黄時。
即事三首·其三
作者：李綱
朝代：宋

森森榕木碧参天，夏日初聞第一蟬。
美蔭羡君誠得計，何須悽怨嘒風前。
即事三首·其二
作者：李綱
朝代：宋

荔枝紅紫已交加，龍眼新來又著花。
便欲謀居不須去，咀冰嚼雪過年華。
去歲寓長沙遊道林嶽麓真天下絕景也今相去不遠無因再遊賦詩見意
作者：李綱
朝代：宋

衡山之陬湘水濱，道林嶽麓天下少。
蟠岡複嶺相掩重，石磴松門遞縈繞。
經行多在煙靄間，臺殿半開雲木杪。
衲僧宴坐禪寂餘，朝磬暮鐘清杳杳。
憑髙曠望楚天闊，志氣已逐飛鴻矯。
橘洲楓浦指顧中，俯視更覺長沙小。
風檣浪舶千艘屯，丹樓粉堞百雉繚。
蒼茫曉色散平川，點綴殘霞映疏蓼。
從來篇翰誰最優，沈宋杜韓争表表。
古今塵跡散煙雲，獨有斯文傳不了。
隔年清賞回首空，斯欲再遊真漭渺。
蒼梧九疑雲漠漠，青草洞庭風嫋嫋。
有時幽夢一到之，覺來枕席清秋曉。
人間萬事不由人，安得忘情逐猿鳥。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其一
作者：李綱
朝代：宋

登樓窺洞庭，滄波渺無際。
波間起飛龍，慘澹带雲氣。
雲雷倐變滅，天水共澄霽。
矯首望君山，鏡面青螺髻。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其一〇
作者：李綱
朝代：宋

江湖秋日暮，遠客若爲情。
宿舸沙邊纜，征鴻雲外聲。
星河搖倒景，鼓角起江城。
去國同王粲，登臨百感生。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其七
作者：李綱
朝代：宋

湖光如鏡平，風雨一搖蕩。
蜿蜒舞翠蛟，洶湧疊銀浪。
帆檣走陣馬，勢出霄漢上。
吾生幸可惜，何事魚腹葬。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其三
作者：李綱
朝代：宋

秋色到極浦，層空靄行雲。
長劍撫玉珥，欲降雲中君。
桂旗澹偃蹇，風馭何繽紛。
淹留豈予願，沐浴空蘭薫。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其九
作者：李綱
朝代：宋

重湖望不極，秋色藹殘陽。
洲渚雲沙白，菰蒲霜葉黄。
飛帆適沅澧，迴鴈過瀟湘。
楚客經行處，依然蘭芷香。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其二
作者：李綱
朝代：宋

地枕江湖闊，秋來多鬰蒸。
山城少見日，霧雨長冥冥。
今夕定何夕，月華風露清。
於此興不淺，欄干聊復憑。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其五
作者：李綱
朝代：宋

江湖渺無涯，悵然懷震澤。
地分吳楚遠，天共雲水白。
鱸魚正堪膾，蟹螯亦可擘。
何日歸去來，秋風思遷客。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其八
作者：李綱
朝代：宋

濯足洞庭波，秋髙翠增岳。
美人渺何在，使我懷抱惡。
悠悠江湖深，坐阻關山邈。
採蘭亦寄之，終朝不盈握。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其六
作者：李綱
朝代：宋

西風木葉脫，洞庭水層波。
蘋芷滿洲渚，有懷憂思多。
眇眇帝子愁，欲降山之阿。
蘭蒸奠桂酒，浩唱聞九歌。
去歲道巴陵登岳陽樓以望洞庭真天下之壯觀也因誦孟浩然氣蒸雲夢澤波撼岳陽城之句追古今絕唱用以爲韻賦詩十篇·其四
作者：李綱
朝代：宋

此身墮江湖，恍若在清夢。
夢中亦何爲，思古亦長慟。
心馳關塞遠，目與飛鴻送。
賈客不知愁，淒然笛三弄。
又次韻中秋長句
作者：李綱
朝代：宋

凉風吹空明月高，清光萬里見秋毫。
銀雲櫛櫛方解駮，河漢掩映如波濤。
須臾掃盡無多子，天影悠悠碧於水。
冰輪正午久停鞭，羣動寂然聲不起。
諦觀此月真跳丸，山河倒影猶蛇蟠。
桂華耿耿巳澄潔，秋氣凛凛增清寒。
前年望月都城汴，只恐中霄風雨變。
一杯相屬有情親，側耳歌樓聞鼓板。
今年望月沙陽山，照我心如鐵石堅。
美人千里共明月，遙想閨中只獨看。
空庭步月更幽好，白露漙漙濕煙草。
開編况對古聖賢，發憤忘憂不知老。
男兒本自甘賤貧，富貴名傳能幾人。
題詩對月到日出，錦嚢何似龐眉客。
叔易得水晶筆格賦詩見寄因次其韻頃與叔易奕而勝得其銅獸鑪製度甚古攜行常置几案間今此格宜以贈遠與爐爲伴故卒章及之
作者：李綱
朝代：宋

武夫惡文士，每見輒不喜。
排紛須大劍，安用毛錐子。
豈知管城翁，功閥著青史。
羲之筆陣圖，善戰固其理。
賢哉小謫仙，好古良有以。
獨憐中書君，飄泊無定止。
誰將素琅玕，實此錦綉篚。
瑶山列羣峰，玉筍連厥趾。
置君丘壑間，未覺形神滓。
光聯玉蟾蜍，含凍共棐几。
玲瓏小九華，一一名可指。
作詩寄遠人，爲洗塵埃耳。
秀句與珍玩，清絕那可擬。
燦然珠玉間，尚許蒹葭倚。
我生墮江湖，放浪謝簪縰。
塵泓久寂寞，秃穎亦頽委。
當爲千里贈，勿念一枰恥。
配此古獸爐，縹緲孤煙起。
叢菊數日來頗有開意戲題
作者：李綱
朝代：宋

愛菊如淵明，憑欄惜花晏。
朝來有開意，嫩蘂肥欲綻。
願承玉露漙，一吐金英粲。
臨風嗅馨香，爲爾發三歎。
古意四首·其一
作者：李綱
朝代：宋

鸞鳳招不來，鴟鳶麾不去。
君看酒肉敗，坐使醯雞聚。
小人爲身謀，無復及遠慮。
國敝身亦危，何殊木中蠧。
古意四首·其三
作者：李綱
朝代：宋

嘉木難封植，惡木費剪除。
君看種榆柳，横直皆扶疏。
裊裊不自畏，更欲陵天衢。
不知歲寒後，松柏誰彫枯。
古意四首·其二
作者：李綱
朝代：宋

薰蕕不同器，梟鸞不接翼。
君看冰炭姿，燥濕更相息。
消長本天行，否泰非人力。
須知坦蕩蕩，自勝長戚戚。
古意四首·其四
作者：李綱
朝代：宋

松柏寒更青，蕙蘭幽自芳。
君看繞指柔，何似百鍊剛。
逐物成俯仰，随時變炎凉。
悲哉小人態，所得真毫鋩。
句
作者：李綱
朝代：宋

假使黑風漂蕩去，不妨乘興訪蓬萊。
同似表叔易置酒平山堂
作者：李綱
朝代：宋

暫停征櫂此從容，歎息前賢結構雄。
心眼乍隨天宇闊，笑談不覺酒罇空。
江光隱見軒楹裏，山色虛無煙雨中。
種柳仙翁何處去，年年疏翠自春風。
同叔易季言遊虎丘寺邂逅何得之
作者：李綱
朝代：宋

理櫂適閩粤，虎丘聊艤航。
霜林正搖落，翠柏森成行。
入門躡磴道，喬木間疏篁。
秦帝試劍石，破瓜分路傍。
生公雨花臺，說法今不亡。
蒼蘚衣峭壁，枯荷響迴塘。
遂遊劍池上，毛髮森以張。
沈沈下無底，疑有虬龍藏。
鐫削露天巧，胚胎勞混茫。
清奇儼圖畫，祕怪叵測量。
薜荔疊秀色，枇杷吐幽香。
行行造梵宇，金碧相熒煌。
危脊聳古殿，長腰曼脩廊。
憑虛架雲閣，鑿險通禪房。
開軒俯吳會，蜂窠繚池隍。
風煙寄遠目，心逐征鴻翔。
列岫靄遥碧，平湖湛孤光。
追尋殊未倦，策杖登崇岡。
幽獨詩句苦，闔廬丘塚荒。
五聖瞻象設，羽泉酌甘芳。
西庵何閑寂，修竹自蒼蒼。
脫履足生繭，解衣汗如漿。
却攜二三子，置酒白雲堂。
念舊已悽惻，感時增慨慷。
况我方遠涉，狷介懷剛腸。
一杯且相屬，世事都茫茫。
冠冕志已冷，山林興偏長。
逝將脫羈束，超然傲羲皇。
斯遊信清絕，去去何時忘。
同士特遊惠山再次前韻
作者：李綱
朝代：宋

九峰秀色照溪迴，古寺崢嶸殿閣開。
潄玉泉聲鏘石洞，鬱藍天影抱瓊臺。
親賓情話真難得，巖壑幽尋豈易來。
且復淹留同一醉，未應遄櫂念歸哉。
同天寧聰老遊齊山次杜牧之韻
作者：李綱
朝代：宋

東風初起白雲飛，禪客相邀步翠微。
童稚舊遊如夢到，江山今幸假途歸。
巖巒窈窕籠輕靄，鷗鷺翩翻舞夕暉。
歸覲庭闈詢往事，篋中先整老萊衣。
同曹使君登浮金堂
作者：李綱
朝代：宋

繞堂松竹散扶疏，枕带江山美有餘。
神物化龍同劍浦，雙溪成字類桐廬。
朝雲夜月随時好，栖鷺飛鷗迥自如。
茗飲相從得清賞，坐令勝事踵蘇徐。
同李似之遊蔣山
作者：李綱
朝代：宋

北風阻行舟，駕言遊蔣山。
相攜得良友，談笑窮躋攀。
松林靜杳冥，殿閣羅煙鬟。
寶公骨已冷，白塔孤雲間。
乘高望長空，極目波濤翻。
東南正戎馬，戈甲照江干。
與子適相遇，偷此半日閑。
懷古六朝遠，道舊一笑歡。
憶昨賜對初，接武玉殿班。
螭坳珥史筆，毎慚追繼難。
迂疏與世違，謫官墮甌蠻。
寛恩幸脫去，假道來江關。
邂逅兩萍梗，飄泊驚風旛。
迴首顧淛河，不知涕泗澘。
著鞭願努力，世路方多艱。
同羅疇老鄧季明燕凝翠閣泛碧齋
作者：李綱
朝代：宋

法界惟心在處安，勝遊須信得時難。
雲峰遠並山峰碧，天影深搖溪影寒。
去國不知流落恨，親仁且盡笑談歡。
夜凉風露生舟楫，皓月遙升白玉盤。
同翁士特小飲中隱堂
作者：李綱
朝代：宋

三伏炎蒸畫舸迴，蓬門聊復爲君開。
松篁蔭翳罇中渌，杖履逍遥池上臺。
小雨乍隨雲影散，好風還逐月光來。
虛堂夜久羣囂息，枕簟相從亦快哉。
同諸季及鄒德久昆仲遊龍潭
作者：李綱
朝代：宋

避地寓江左，精廬極深幽。
駕言窮勝賞，遂作龍潭遊。
暑氣歛以退，輕雲藹而浮。
疏林未搖落，山色宜清秋。
蘿磴穿窈窕，松風散颼飀。
鐵花秀石壁，玉韻鏘溪流。
誰將三峽橋，斷取來巖陬。
會心得佳趣，濁酒相獻酬。
嫩菊青可摘，寒蔬鬱堪羞。
樂哉山林間，乃爾遠世憂。
豈知江淮濆，殺氣横戈矛。
幽討未云已，散策層岡頭。
天紳拖脩瀑，落此萬丈湫。
空濛杳靄中，時有飛魚游。
神物不可見，下隱長黄虬。
百穀正焦枯，胡爲此淹留。
會乘風雷便，一起澤九州。
我與二三子，於世初無求。
蕭然巖壑姿，正可擅一丘。
願言假吾居，聊作潛珍謀。
玉函畀思邈，貝闕歸靈脩。
何須挾白羽，共逐青綃牛。
同陳使君登香山寺豁亭
作者：李綱
朝代：宋

渺渺煙波疊疊山，玉簪羅带自迴還。
雨餘嵐翠濃如滴，地險江流巧轉灣。
蟠磴迥臨飛鳥上，岸巾聊與白雲閒。
嶠南有此佳山水，盡在賢侯几案間。
吕元直得書天台郭外治園林作退老堂求詩爲賦兩章·其一
作者：李綱
朝代：宋

獵得飛熊自渭濱，釣璜賜履定前身。
功髙浴日千山曉，力拒回天萬國春。
暫輟巖廊調鼎手，來爲林壑採芝人。
片帆雲海無多地，歎息何緣廁末賓。
吕元直得書天台郭外治園林作退老堂求詩爲賦兩章·其二
作者：李綱
朝代：宋

周遭疊嶂俯清流，卜築園林事事幽。
春日鶯花隨衮繡，秋來松菊照林丘。
謝公終爲蒼生起，裴相聊成綠野謀。
聖主思賢方仄席，未應長伴赤松遊。
吕元直移鎮臨安入覲行闕余方以衰病請閑有卜居浙東之意願爲根老堂之游作詩寄之
作者：李綱
朝代：宋

詔起三湘老獵師，和羮舊手帝深知。
戎車北伐資長策，衮繡東歸有去思。
謾作天台休老計，正當黄閣立賢時。
主人方爲蒼生急，願借新堂醉一巵。
含笑花五首·其一
作者：李綱
朝代：宋

一去閩山遠玉顔，故人相遇有餘歡。
臨風莞爾緣何事，應笑先生又失官。
含笑花五首·其三
作者：李綱
朝代：宋

竄逐流離老病身，天涯相見意相親。
粲然不用干金買，應記當年作賦人。
含笑花五首·其二
作者：李綱
朝代：宋

玉質猶披翡翠裳，温泉浴罷藹天香。
回眸百媚嫣然處，羞死三千紅粉粧。
含笑花五首·其五
作者：李綱
朝代：宋

謂之曾詰笑何因，只笑明時竄海濱。
晉以志窮萊以直，定兼我拙作三人。
含笑花五首·其四
作者：李綱
朝代：宋

素淡丰容不自持，飬成妙質亦多時。
不知巧倩東風裏，含蓄清香欲待誰。
吳慎微鄧志宏同遊陳氏園
作者：李綱
朝代：宋

我本惜春人，常恐春色老。
沙陽渺天南，春到一何早。
羣芳忽爛漫，自覺被春惱。
招邀適名園，景物得幽討。
燦燦桃李妍，娟娟松竹好。
虛室自含風，迴塘已生草。
酌酒對芳菲，論文慰懷抱。
瓌奇窺李杜，寒色笑郊島。
軟語既温温，髙談方浩浩。
二子若驊騮，輕車駕長道。
而我正飄蓬，摧殘已枯槁。
家在天一涯，情若風中翿。
幸然得相從，豁我憂心擣。
青春能幾時，落花看又掃。
寧辭金罍空，坐使玉山倒。
世事可兩忘，悠悠信蒼昊。
吳江五首·其一
作者：李綱
朝代：宋

重過松江憶舊遊，依然風景照行舟。
危橋跨水虹垂影，髙閣憑虚蜃吐樓。
渺渺衝煙歸釣艇，輕輕點浪舞沙鷗。
暮天横笛江村起，激烈能令逐客愁。
吳江五首·其三
作者：李綱
朝代：宋

返照澄波徹底明，江邊弭櫂若爲情。
風煙漠漠無今古，舟檝紛紛盡利名。
潮落片帆歸浦嶼，雲寒一鴈過江城。
孤臣放逐三千里，此去龍津尚幾程。
吳江五首·其二
作者：李綱
朝代：宋

木落水寒天氣清，江湖合處一橋横。
波濤萬頃琉璃滑，欄檻千尋螮蝀明。
茶竈筆牀隨陸子，蒓羮鱸鱠憶張生。
他時若我歸來後，定向江頭事釣耕。
吳江五首·其五
作者：李綱
朝代：宋

鱸鄉宜曠望，煙靄起層陰。
謳軋櫓聲急，蒼茫江色深。
歸潮寒入浦，宿鳥暝投林。
誰識登臨意，愁來遽不禁。
吳江五首·其四
作者：李綱
朝代：宋

繫纜江頭日脚沈，鱸肥酒美只孤斟。
長橋千步風濤穩，横笛一聲煙水深。
契闊離親寧素願，迂愚報國祗丹心。
遠遊自是男兒事，更把離騷細細尋。
吴元中書言近不作詩以所著豳七月詩義見示因成三篇贈之·其一
作者：李綱
朝代：宋

旰起幽居尚閉關，忽傳尺素破愁顔。
迂疏似我宜深隱，才術如公豈暫閑。
雅意未曾忘北闕，勝遊今日且東山。
十年迴首當時事，歎息人生似夢間。
吴元中書言近不作詩以所著豳七月詩義見示因成三篇贈之·其三
作者：李綱
朝代：宋

儒生樂事信同風，端抱前言當鼓鐘。
公正說詩箋七月，我方學易緯羣龍。
艱難盛事原衣食，憂患餘生問吉凶。
去聖寥寥千載後，何時揮麈得從容。
吴元中書言近不作詩以所著豳七月詩義見示因成三篇贈之·其二
作者：李綱
朝代：宋

底事年來不作詩，應緣思苦少人知。
凌雲健筆含毫日，照眼花枝得句時。
陶冶性情端賴此，詠嘲風月漫多爲。
驛筒若許陪酬唱，朱字青牋復寄誰。
吴園
作者：李綱
朝代：宋

當時親迎到吴園，屈指重來十七年。
身世恍然如一夢，從今歸去老林泉。
吴親寄甆枕香罏頗佳以詩答之·甆枕
作者：李綱
朝代：宋

遠投瓦枕比瓊瑜，方暑清凉愜慢膚。
瑩滑色侵蘄竹簟，玲瓏光照愽山罏。
便便何必書爲笥，栩栩方將蝶夢吾。
枕上片時聊適志，黄粱未熟到東吳。
吴親寄甆枕香罏頗佳以詩答之·甆罏
作者：李綱
朝代：宋

華藏初遊願力堅，寶罏已現佛陀前。
神通何似維摩詰，熏習聊同白樂天。
沈水香焚煙縷細，卷雲花透月輪圓。
愧煩遠示將何用，聊伴虚堂晏坐禪。
周中元賦御畫騘馬次其韻
作者：李綱
朝代：宋

蓬萊宫殿日月長，廣廷汎灑如無帚。
臨軒親貌玉花騘，天驥自出天人手。
驚鴻欲起無羈皂，如聞朔風動秋草。
奮身驤首舉雙蹄，意態天然始知巧。
時危反掌同永嘉，胡騎颯沓陵中華。
當時宸筆散煙霧，往往流落羣臣家。
雄姿倜儻精權奇，此畫惟應識者知。
悵望崆峒轉仙仗，忍傳耆舊把天衣。
周元仲來自湖外傳示崧老贈東林珪三友篇讀之慨然因次其韻
作者：李綱
朝代：宋

粲粲襄陵翁，大嶽九世孫。
文章老益奇，於道見本原。
我生植艱虞，慘澹風霾昏。
挽翁共出力，一廓扶桑暾。
芬馥蓺蘭芷，神姦伐蛟黿。
此志竟蕭條，相顧聲爲吞。
遠遊負深釁，行偏西南坤。
憶昨遇江上，攜手廬山樊。
林間接軟語，窮盡興衰根。
三年隔瘴海，豈謂我尚存。
何嘗知棗梨，頗亦聞風旛。
讀翁三友篇，雅契久彌敦。
江南盜雲擾，崛起巢與温。
翁今渺安在，猶滯脩水源。
我病寄閩嶺，栖息僧家園。
百念悉灰冷，窺見易象渾。
區區不自量，信筆箋微言。
逝将從翁遊，淬礪刪其繁。
三聖邈已遠，萬古同所尊。
何當進此道，對坐虚明軒。
和勸農篇
作者：李綱
朝代：宋

天臨下土，是生烝民。
耕食鑿飲，乃含其真。
淳澆樸散，巧僞相因。
誰其還之，時惟聖人。
聖人立政，爰重黍稷。
設命官司，職是播植。
春勤于耕，秋乃有穡。
儲其嬴餘，荒歲足食。
瞻彼中原，祁邳平陸。
春日載陽，和風肅穆。
夫耕婦饁，儔類相逐。
少壯竭力，逸此耆宿。
豈無他圖，惟兹永久。
利其耒耜，十千維耦。
带月荷鋤，侵星耘畝。
崇本抑末，孰敢游手。
終年厭飱，報則不貴。
千箱萬倉，以副汝冀。
爲酒爲醴，樂此分至。
仰奉俯畜，夫復何愧。
四體不勤，丈人所鄙。
带經而耕，豈廢冠履。
我思古人，希風往軌。
躬耕南陽，無使專美。
和唐人張爲秋醉歌
作者：李綱
朝代：宋

秋風愈淒緊，感此梁谿翁。
煙水出砂石，風霜脫梧桐。
歲晏無與歡，步屧攜蒼笻。
俯視檻中菊，仰瞻峰頂松。
有酒聊自適，旋滴真珠紅。
長鯨吸百川，坐使玉樽空。
念古壯氣激，懷家歸興濃。
陶然不知醉，如墮烟霧中。
醉魂眇安往，夢渡江水東。
髣髴生六翮，飄忽騰雙龍。
醒來無所見，溪冷山重重。
紗窗透殘月，瓦枕來疏鐘。
起視夜將闌，星河粲玲瓏。
乘風欲輕舉，骨肉疑都融。
却思向來醉，豈離方寸地。
長醉不用醒，蕭然謝名利。
和志宏見示亭字韻
作者：李綱
朝代：宋

今日苦不樂，駕言適林坰。
散策尋遠寺，披襟坐虚亭。
雲木上窈窕，澗泉泄清泠。
千山自岑寂，一目皆葱青。
嗟我得數子，不復嘆飄零。
掃慮味禪悅，茹蔬謝葷腥。
時爲亭上遊，散髪緩我形。
騄驥行振足，倦鳥思歸翎。
何當返梁谿，教子名添丁。
林泉益自得，華髪從星星。
和歸鳥篇
作者：李綱
朝代：宋

翼翼歸鳥，爰集于林。
近萃芳郊，遠依煙岑。
眷言顧之，實獲我心。
叢木茂止，憇此繁陰。
翼翼歸鳥，翩然翻飛。
風髙天闊，去將疇依。
雲路翺翔，倦翮思歸。
矰繳孔多，無使患遺。
翼翼歸鳥，撫翼徘徊。
江湖緲茫，有懷故棲。
顧儔嘯侣，鳴聲和諧。
願言不獲，悵然傷懷。
翼翼歸鳥，集于舊條。
一枝已多，豈俟髙標。
歛翰息影，好音交交。
願言終此，以休永勞。
和淵明歸田園居六首·其一
作者：李綱
朝代：宋

東吳信佳地，碧溪繞青山。
我居枕溪傍，卜築亦有年。
山空乳滿腹，迸出蒼龍淵。
餘波滑無聲，下灌負郭田。
秋風粳稻香，落照孤鴻間。
黄鷄與紫蟹，日滿樽俎前。
酌酒燕賓友，揮毫散雲烟。
常謂享此樂，可以終華顛。
豈知縈世故，擾擾不得閒。
側身念吾廬，悵望情依然。
和淵明歸田園居六首·其三
作者：李綱
朝代：宋

人生不滿百，七十亦云稀。
吾年甫知命，飄泊猶未歸。
江湖歲將晏，霜露霑人衣。
滄洲惠詢約，坐恐此志違。
和淵明歸田園居六首·其二
作者：李綱
朝代：宋

一爲世網嬰，未遂稅塵鞅。
驅馳途路間，空積溪山想。
我居今若何，歲月忽已往。
三徑將荒蕪，松菊日應長。
泛舟苕霅間，吾意誠已廣。
時危方艱難，長恐墮渺莽。
和淵明歸田園居六首·其五
作者：李綱
朝代：宋

毎愛賀知章，勅賜鑑湖曲。
而我不須多，數頃亦已足。
世故俛仰間，反覆若棋局。
良辰逝莫留，勝遊當秉燭。
明月照芳樽，坐待東方旭。
和淵明歸田園居六首·其六
作者：李綱
朝代：宋

我昔居梁谿，夢斷長安陌。
倒冠與落佩，志氣良自適。
花前飲春朝，月下舞秋夕。
自從喪亂來，光景駒過隙。
無復舊情懷，擾擾爲物役。
寤寐憂他人，自麻初不績。
長嘯休去來，勞生亦何益。
和淵明歸田園居六首·其四
作者：李綱
朝代：宋

平生愛武林，湖山良可娛。
連年兵火作，景物成丘墟。
常願買一廛，築室湖上居。
開軒蒼翠間，手植松千株。
浮家同志和，來往得自如。
樽中酒不空，樂死不願餘。
那知今乃爾，此懷坐成虛。
已矣何所道，萬法皆本無。
和淵眀擬古九首·其一
作者：李綱
朝代：宋

風霜已搖落，天氣猶清和。
聊持一樽酒，自飲還自歌。
朝心愁不開，暮髪白已多。
朱顔與綠鬂，颯若霜萎荷。
流年不我與，不飲如老何。
和淵眀擬古九首·其七
作者：李綱
朝代：宋

古今紛變態，兹道長若兹。
處世或窮達，否泰各有時。
豈無磨與涅，貴在不磷緇。
達人乃大觀，曲士多致疑。
所以古聖賢，立此垂世辭。
慇懃論出處，欲使學者思。
周公尚居東，仲尼豈余欺。
愈鈍久乃利，臲卼當安之。
我亦道窮者，欲賦鴟鴞詩。
和淵眀擬古九首·其三
作者：李綱
朝代：宋

階禍初甚微，智者能要終。
被髪祭於野，辛有知其戎。
時平足諛佞，世亂多姦雄。
坐令夷亂華，誕謾本晉風。
重華不再作，吾道何其窮。
已矣可奈何，此生如夢中。
和淵眀擬古九首·其九
作者：李綱
朝代：宋

青松生髙岡，無意斧斤採。
歲寒霜霰深，未覺柯葉改。
梁鴻既適吳，管寧亦浮海。
二子得我心，髙舉不相待。
士生不逢時，命矣何所悔。
和淵眀擬古九首·其二
作者：李綱
朝代：宋

驚心如傷禽，衰質若凋柳。
百年能幾時，處世安得久。
寤寐若有失，哀我泉下友。
平生不識面，况復衘杯酒。
知心乃如斯，此意豈可負。
管鮑貧時交，於古亦云厚。
范張久已亡，今人那復有。
和淵眀擬古九首·其五
作者：李綱
朝代：宋

立國有常理，恩威撫要荒。
胡爲决藩籬，坐使寇及堂。
憑髙寓遠目，中原氣蒼茫。
昔時冠蓋地，今日争戰塲。
玉輦幸朔漠，金椀出北邙。
腐儒獻奇策，碧衣坐稱昂。
儻無濟時略，何以綏四方。
蒼生未蘇息，慨歎情內傷。
和淵眀擬古九首·其八
作者：李綱
朝代：宋

結髪慕古人，絕俗期遠遊。
如登太山頂，志氣小九州。
古今會遷變，萬壑無停流。
向來富貴者，纍纍但荒丘。
漢唐已磨滅，况復秦與周。
惟餘節義士，可向編簡求。
和淵眀擬古九首·其六
作者：李綱
朝代：宋

吾憐靖節翁，食少衣不完。
棄禄緣束带，貴身遂抛冠。
簞瓢有餘樂，不慚陋巷顔。
成趣園日涉，息交戶常關。
返觀富與貴，一塵集毫端。
素琴久無絃，適意自可彈。
處心慕黔婁，抗志同伯鸞。
斯人骨已朽，霜霰時方寒。
和淵眀擬古九首·其四
作者：李綱
朝代：宋

棄置帝王宅，乃欲保一隅。
一隅豈易保，巨盜連荆舒。
眷言浙江西，有我先人廬。
兵火偶不到，聚族於焉居。
羈束未得歸，田園日將蕪。
江邊畏羣盜，歲暮當何如。
和陶淵明採菊東籬下二首·其一
作者：李綱
朝代：宋

九日但孤坐，悄然無世喧。
菊花殊未開，始知氣候偏。
開軒寓遠目，相對惟青山。
昏鴉已接翅，獨鶴何時還。
且盡杯中物，此外無足言。
和陶淵明採菊東籬下二首·其二
作者：李綱
朝代：宋

小雨濕叢菊，何當噴金英。
嚼蘂亦可人，蕭然慰我情。
羈旅念家遠，濁酒還獨傾。
雲表雁初過，草根蟲自鳴。
歲晏將如何，一醉豁平生。
和陶淵明歸田園六首·其一
作者：李綱
朝代：宋

我家梁谿傍，門對九龍山。
山中有幽趣，遊息可忘年。
陸子泉最甘，次之即龍淵。
餘波作梁谿，可溉萬頃田。
公垂讀書堂，古屋尚數間。
我欲隱山下，誅茅占其前。
疏泉鑿池沼，植竹來雲煙。
縱目望震澤，策杖登山巔。
神遊八極表，心跡兩超然。
更結蓮社侣，遠追竹林賢。
和陶淵明歸田園六首·其三
作者：李綱
朝代：宋

落葉不可數，枝間綠將稀。
節物一如此，感歎何時歸。
庭闈眇千里，篋藏老萊衣。
從兹就閒曠，勿使吾心違。
和陶淵明歸田園六首·其二
作者：李綱
朝代：宋

秋風動梁谿，何日理歸鞅。
放逐正拘囚，寤寐勞夢想。
新詩聊慰今，舊事那追往。
緬懷故山居，杞菊苗應長。
掛冠神武門，便欲學疏廣。
躬耕南畝雲，實報無鹵莽。
和陶淵明歸田園六首·其五
作者：李綱
朝代：宋

膝横五弦琴，試鼓南風曲。
寄傲北窗下，便覺此生足。
開懷酒一壺，寓意棋一局。
既使風掃門，還將月爲燭。
和陶淵明歸田園六首·其六
作者：李綱
朝代：宋

貧者無置錐，富者連阡陌。
嗟予亦何幸，伏臘粗能適。
但使歲事豐，便足給朝夕。
人生幾何時，倐如駒過隙。
惟當適我心，安能供物役。
著書聊寄懷，底之或可績。
吾身雖不遇，吾言期有益。
和陶淵明歸田園六首·其四
作者：李綱
朝代：宋

寂滅乃可樂，紛華何足娛。
百年會有盡，富貴同邱墟。
不如早抽身，卜此山林居。
手植松與桂，青青三萬株。
幅巾坐其下，蕭散誰如吾。
衣食粗飽暖，身在即有餘。
歸依金仙氏，妙契端不虚。
借問名利者，還有此樂無。
哭吳丞相元中二首·其一
作者：李綱
朝代：宋

妙年聲譽靄文塲，壮歲飛騰青瑣郎。
獻納承平欲堯舜，扶持危難冀宣光。
賈生曠達仍傷鵩，平仲精忠亦殞荒。
自古青蠅能黑白，玉華舊事已凄涼。
哭吳丞相元中二首·其二
作者：李綱
朝代：宋

宣和之季靖康初，同力同心衛帝居。
扶轂共升新日月，謫官難守舊田廬。
孔光温室不言樹，陸贄忠州戒著書。
歎息端荘士君子，豈随草木腐丘墟。
哭宗留守汝霖
作者：李綱
朝代：宋

時危念人傑，濟物須材雄。
尋常齷齪姿，詎可收奇功。
英英宗夫子，邈與古人同。
抱器實磊落，秉心鬱精忠。
彯纓仕州縣，山立不妄從。
青松雖未髙，已足凌蒿蓬。
涉世多齟齬，失官久龍鍾。
擢居河朔郡，烟塵正昬蒙。
今上在藩邸，持節使虜中。
力争不可往，髙牙建元戎。
王室遂再造，廊廟當疇庸。
同朝共排媢，一麾江漢東。
見我論世故，慷慨淚沾胸。
薦之守留鑰，付以節制隆。
惠政附疲瘵，威聲懾姦兇。
金湯治城塹，樓櫓欻以崇。
出師京洛間，屢挫黠虜鋒。
邦畿千里寧，誇說百歲翁。
抗疏請還闕，北伐歸兩宫。
辭直志鯁亮，天子爲動容。
姦諛更切齒，恨未能關弓。
乃同歸鄛人，感憤殞厥躬。
皇天不憗遺，吾道何其窮。
驊騮竟委離，冀北羣遂空。
梁摧大厦傾，誰與扶穹窿。
安能百身贖，坐爲四海恫。
人亡國殄瘁，天意真懵懵。
中原氣蕭瑟，灑涕臨西風。
哭許崧老右丞二首·其一
作者：李綱
朝代：宋

夫子相知一紀前，定交握手自忘年。
長松老鶴骨格古，粹玉精金操守堅。
出入三朝昭大節，漂流萬里正華顛。
皇天不愸遺元老，空使蒼生共黯然。
哭許崧老右丞二首·其二
作者：李綱
朝代：宋

多聞直諒復疏通，近世交遊少似公。
蓋代才名同賈誼，平生述作類揚雄。
筆蹤髙古今那有，詩調清新老更工。
知識年來凋喪盡，不堪衰淚落秋風。
唐工部員外郎杜甫
作者：李綱
朝代：宋

子美以詩鳴，今古無對手。
當時謫仙人，長句頗先後。
精深律切處，故自非其偶。
而况郊島徒，何敢窺户牖。
有如登岱宗，衆山皆培塿。
又如觀武庫，劍戟靡不有。
髙辭嫓丘墳，古意篆蝌蚪。
蒼蒼雪中松，濯濯風前柳。
雲煙紛卷舒，雷電劃奔走。
澹然衆態俱，沾丐隨所取。
平生忠義心，多向詩中剖。
憂國與愛君，誦說不離口。
饑寒窘衣食，容貌村野叟。
自以稷契期，此理人勝不。
中興作諫臣，戎馬方踐蹂。
上疏救房琯，亦足知素守。
一跌不復振，造物意豈苟。
欲使窮吟哦，専志如矇瞍。
辛苦盗賊中，妻子或顛仆。
布衾冷似鐵，晨爨乏升斗。
冒雪斸黄精，呼兒理魚笱。
蕭條秦隴間，不廢詩千首。
依嚴遂入蜀，幕府備賓友。
草堂浣花溪，頗復事南畝。
亂離又飄泊，纍若喪家狗。
雲安麴米春，巫峽風土陋。
扁舟下瞿唐，留滯湖湘久。
家事竟何成，丹訣空繫肘。
淒涼耒陽縣，醉死竟坐酒。
雖煩微之銘，不返鄠杜柩。
誰將樽中渌，一酹泉下朽。
詩篇垂琳琅，長作蛟龍吼。
唐植甫左司挽詞二首·其一
作者：李綱
朝代：宋

踐歷髙華久，巍然譽望崇。
典章諳故熟，翰墨老彌工。
骾亮傳家法，清忠邁古風。
温温江玉硯，同閟九原中。
唐植甫左司挽詞二首·其二
作者：李綱
朝代：宋

夙昔欽賢業，何知共里閭。
忘年遇我厚，謫宦識公初。
小嶺親髙論，靈齋見異書。
凄凉真一夢，追想涕漣洳。
唐植甫左司許出示所藏紅絲硯輙成短歌奉呈并簡顧子美
作者：李綱
朝代：宋

羲和整御升暘谷，赤雲夾日如飛鶩。
晶光下射東方山，石卵含丹孕巖腹。
誰令巧匠鑿山骨，截此頳堅一肪玉。
琢爲巨硯形製奇，中有彤雲爛盈目。
端溪美璞色馬肝，黟歙珍胚紋霧縠。
豈知至寶出嵎夷，散綺浮花彩尤縟。
鳳咮空聞名字佳，龍尾苦笑規模俗。
謾誇眉子鬬嬋娟，休認明眸類鴝鵒。
顧眄幸蒙君子知，拂拭自遠塵埃辱。
火輪炫熀赤烏流，墨海奫淪玄兔浴。
千金象管雕鏤精，百鍊松煤龍麝馥。
怒猊渇驥縱奔拏，春蚓秋蛇相綰束。
楮生便覺肌理妍，毛穎何嘗免冠秃。
公家三世擅直聲，此硯提攜資簡牘。
力侔天地掌中迴，膽落姦諛筆端戮。
固宜祕玩不輕示，神物護持無輙黷。
窗明几凈齋閣深，日暖風清靄松竹。
試將墨妙寫新詩，落筆煙雲歎神速。
矧公早年曾餌丹，龜鶴精神鬢毛綠。
久臥商山茹紫芝，行度天門騎白鹿。
猗蘭玉樹富階庭，黄卷青緗賸編軸。
願言什襲遺雲仍，大筆髙文永相續。
善權即事十首·其一
作者：李綱
朝代：宋

荆溪移櫂雪漫漫，皓色連空眼界寛。
練带縈迴迷罨畫，玉屏崷崒失銅官。
風飄珠蘂來玄圃，槎泛銀潢到廣寒。
安得丹青似摩詰，生綃寫作圖畫看。
善權即事十首·其一〇
作者：李綱
朝代：宋

朝來鳥雀報新晴，乍喜窗間日影明。
糝徑楊花渾寂寞，倚簷冰柱漫峥嶸。
早梅向暖垂垂發，好鳥知時得得鳴。
從此陽光漸舒暢，放回春色滿江城。
善權即事十首·其七
作者：李綱
朝代：宋

連日風雲匝地陰，玉花飛舞滿煙岑。
竹窗夜色碁方適，書幌朝寒酒倍斟。
幸有髙人同勝賞，不妨佳處得幽尋。
庭前暗積知多少，自策笻枝探淺深。
善權即事十首·其三
作者：李綱
朝代：宋

雪著谿山澹復濃，行舟疑在玉壺中。
雲藏半嶺深難見，冰塞長川邈未通。
賴有僧房容假榻，未應塵跡歎飄蓬。
勞生夢幻成何事，萬古閑愁一笑空。
善權即事十首·其九
作者：李綱
朝代：宋

霽色初開雪未融，坐來風撼落長松。
林芿趫捷緣饑鼠，洞壑深沉蟄老龍。
致遠未須金騕褭，憑髙且看玉芙蓉。
豐年最有田家樂，雪屋何妨入夜舂。
善權即事十首·其二
作者：李綱
朝代：宋

十日荆溪雪未晴，敲冰聊作善權行。
最憐擊碎瓊瑤片，欲愛長聞環珮聲。
百仞巖端仙梵過，千株松下老僧迎。
斯遊自覺平生少，頗怪淹留景太清。
善權即事十首·其五
作者：李綱
朝代：宋

小童又報雪花飛，深炷鑪煙欲起時。
淅瀝乍聞經竹葉，飄蕭初看著松枝。
南人共訝何曾見，北顧深顰有所思。
牢落無言自搔首，却驚華髪頓成絲。
善權即事十首·其八
作者：李綱
朝代：宋

山空鳥雀傍簷楹，景邃惟聞鐘鼓聲。
懶瓚但知煨紫芋，少陵何處斸黄精。
江南寇盗休無賴，塞北煙塵迄未平。
太息浮生端值此，不如無念契無生。
善權即事十首·其六
作者：李綱
朝代：宋

一夜凝寒雪意濃，禪房睡美不聞鍾。
起看銀色三千界，更憶瑤臺十二重。
戴白蒼官尤覺好，折腰青士若爲容。
暮晴透出寒蟾色，爲照溪頭羣玉峰。
善權即事十首·其四
作者：李綱
朝代：宋

山崦溪灣三四家，竹籬茅舍暮烟斜。
仙村自種田田玉，梅徑疑開處處花。
近渚冰銷迷浴鷺，遠村煙暝數栖鴉。
年年值雪長爲客，對此悽然感歲華。
喜雨
作者：李綱
朝代：宋

北風吹雲雲不開，濛濛細雨和煙來。
舟行雖阻亦可喜，潤澤及物誠佳哉。
我辭閩嶺遵江渚，百日皆晴未嘗雨。
江淮旱暵已踰年，牟麥焦枯但黄土。
漕渠千里不復通，況復巨寇興兵戎。
從兹一雨百事散，願化災疹爲康豐。
嘉禾道中遇夏侯子陽
作者：李綱
朝代：宋

京華契闊已再冬，扁舟野岸欣相逢。
天寒水遠飛霜風，談笑坐覺迴春容。
年踰七十兩頰紅，真氣上泝泥丸宫。
剖符南海窺祝融，欲求丹砂訪葛洪。
問予執筆侍九重，胡爲謫墮溪山中。
迂愚久合親耕農，君恩未報徒忡忡。
飄零孤跡隨斷蓬，他日相憶看雲鴻。
嘗新橄欖二絕句·其一
作者：李綱
朝代：宋

豈無崖蜜十分甜，競愛清嚴解變甘。
堪笑區區棄捐者，半途迴味始知慚。
嘗新橄欖二絕句·其二
作者：李綱
朝代：宋

蠲痾毒藥寧便舌，逆耳忠言却利行。
世上但能珍橄欖，那知言藥更甘清。
嚴陵灘下作二首·其一
作者：李綱
朝代：宋

世祖龍飛萬國朝，故人依舊隱蓬蒿。
羊裘肯換貂冠貴，釣石終齊鳯闕髙。
共宿客星親帝座，貽書直氣壓時豪。
東京臣子多名節，皆自先生鑄此曹。
嚴陵灘下作二首·其二
作者：李綱
朝代：宋

帝座髙懸漢客星，樵漁今亦想英聲。
釣臺直下三千尺，誰謂先生只釣名。
四月六日離容南陸行趨藤山路崎嶇然夾道皆松陰山俺田家景物類閩中殊可喜也賦古風一篇
作者：李綱
朝代：宋

孟夏草木長，清陰散扶疏。
葱籠竹樹間，石磴蟠縈紆。
嗟我事行役，彌年困征途。
及兹理歸鞍，敢復論崎嶇。
深谷四無景，髙巖倚天衢。
稍從平川行，遂得田家居。
籬落静窈窕，桑麻鬱紛敷。
新秧綠映水，鷄犬鳴相呼。
中原暗鋒鏑，胡馬方長驅。
此豈桃花源，幽深了如無。
逝將適閩嶺，買田自耕鋤。
結廬亂山中，聊以全妻孥。
四皓
作者：李綱
朝代：宋

皓髪龐眉四老翁，商山採盡紫芝叢。
安劉畢竟成何事，空墮留侯巧計中。
四花四首·紅蕉
作者：李綱
朝代：宋

但見風來搖翠尾，那知露下濯紅英。
色空須信元同體，誰把丹青與染成。
四花四首·芙蓉
作者：李綱
朝代：宋

浥露披風浩莫收，嫣然秀色照清秋。
佳人日暮來何處，翠袖紅粧相對愁。
四花四首·金燈
作者：李綱
朝代：宋

葉卷須虬朵朵圓，化工如解刻雕然。
金燈玉柱歸天上，何事生來小檻前。
四花四首·雞冠
作者：李綱
朝代：宋

花蘂成冠巧學雞，刻雕誰謂染胭脂。
曉來得雨猶鮮好，却似昂然欲鬭時。
圓通寺與覺老步月
作者：李綱
朝代：宋

石耳峰前松檜香，月華天影夜茫茫。
道人試道依溪水，何似曹溪一派長。
垓下
作者：李綱
朝代：宋

鴻溝已畫天下分，漢王未肯空迴軍。
諸侯大會壁垓下，戈甲耀日如屯雲。
夜聞四面楚歌起，天命人心知去已。
拔山蓋世霸圖空，却嘆當時騅不逝。
帳中美人身姓虞，悲歌起飲聊踟蹰。
數行淚下竟别去，倉皇不得同馳驅。
明眸皓齒爲黄土，草木含愁照今古。
依然聽曲自低昂，豈憶平生離别苦。
堯明以五詩賮行辭意激昂欽玩無已輙用第五首次韻爲報聊發一笑
作者：李綱
朝代：宋

吹臺一罇酒，平昔接英遊。
棘闈澹墨榜，曾見成名秋。
焉知江海上，乃復同唱酬。
子如清廟器，端俟識者收。
又如御厨珍，可用三公羞。
髙志凛冰雪，妙語鏘琳球。
三年未飛鳴，一舉宜無儔。
我已謝世網，逝將老一丘。
願子勉自愛，食肉鄙虎頭。
名節乃難立，富貴良易求。
墨戲六首·宿枝
作者：李綱
朝代：宋

疏筠輕带粉，老葉飽經霜。
試問枝頭實，何年集鳯凰。
墨戲六首·引根
作者：李綱
朝代：宋

土潤引新萌，虬鞭獨處行。
此君人不厭，何惜滿林生。
墨戲六首·拳蠧
作者：李綱
朝代：宋

屈折金石瘦，偃蹙虬龍怒。
蕭然少生意，端爲根中蠧。
墨戲六首·新葉
作者：李綱
朝代：宋

解籜能幾日，成陰不待春。
天然爲誰笑，風露一枝新。